Ranska Nizza Archives - Appa matkustaa\nKategoria: Ranska Nizza\nMarineland Villeneuve Loubetissa, Nizzan lähella, oli positiivinen yllätys. Olimme lähteneet nuorimpien lastenlastemme kanssa viikon reissulle Nizzaan toukokuussa 2016 ja tämä päivä oli matkan ehkä odotetuin… 1,418 total views, no views today\nTämä matkakertomus on osa kahden lastenlastemme kanssa tekemäämme Ranskan Rivieran matkaa. Teimme majapaikastamme Villeneuve Loubetista junamatkoja Cannesiin, Monacoon ja Nizzaan, josta tämä osuus kertoo. Kaikista kohteista löytyy omat matkakertomukset. Päivä Nizzassa on omien kokemustemme mukaan hieno kohde myös lasten kanssa. Lukemalla alla olevan kertomuksen selviää, miten me kulutimme mukavasti aikaa niin, etteivät lapset ehtineet pitkästyä. Riittää Nizzassa puuhaa lastenkin kanssa. 3,867 total views, 18 views today\n3,867 total views, 18 views today\nTästä alkaa isovanhempien ja lastenlasten yhteinen matka Nizzaan toukokuussa 2016. Esittelen ensin samalla hotellimme Sea Side Parkin, joka on RCI-kohde sekä Villeneuve Loubetin kylän. Tein reissusta muutaman videokoosteen. Ne kaikki löytyvät tämän jutun perästä. Pääsette tutustumaan upeaan Marineland-merieläinpuistoon, Nizzan keskustaan ja Cannesin filmijuhlien avauspäivään. Jutussani on mielenkiintoinen osio, jossa annan vinkkejä junalipun ostoon Ranskan rautateiden lippuautomaateista. Se ei ole mikään maailman yksinkertaisin asia, mutta näillä vinkeillä pitäisi onnistua. 1,845 total views, 5 views today\n1,845 total views, 5 views today\nVierailtuani huikean hienossa Marc Chacallin museossa (must-paikka Nizzassa!) ja ei-niin-mielenkiintoisessa Matissen tuotantoa (minimaalisesti) esittelevässä talossa ei taiteen jano ollut vielä tyydytetty. Halusin ahmia lisää. Olin bongannut kohteiksi Mondernin taiteen museon (Mamac), Palais Lascaris sekä Cathedrale Le Reparatean. Vaikutti täydelliseltä jatkosuunnitelmalta. Alta aukeaa kuvia ja tekstiä sekä peräti 4 videon pätkää. Miellyttävää kulttuurimatkaa Nizzassa! 2,239 total views, 1 views today\nMarc Chagallin museo ja piipahdus Matisse-museossa olivat tavoitteeni, kun sain “vapaapäivän” lastenlasten hoidosta Nizzan matkallamme. Marc Chagall yllätti minut erittäin positiivisesti. Tottahan hänen nimensä oli tuttu koulu- ja opiskeluajoilta, mutta nyt tuo värimaailma syöksähti eteeni ja löi minut positiivisella ällikällä. Sen sijaan Matisse-museon olisi voinut suosiolla jättää väliin. 2,655 total views, 6 views today


Uutuussarja kertoo kuinka tappava virus iski Lontooseen 1980-luvulla - Episodi.fi\nEpisodi / Uutiset / Uutuussarja kertoo kuinka tappava virus iski Lontooseen 1980-luvulla\nTv-sarjat 26.3.2021 9:00\nTiedättehän miten tarina menee: itsensä aina erilaiseksi tuntenut nuori pakenee vihdoinkin isoon kaupunkiin. Tällä kertaa kyseessä on Lontoo, ja 1980-luku on juuri lähdössä kunnolla käyntiin, joten kaikki tuntuu isommalta ja paremmalta niin Ritchielle, Colinille kuin Roscoellekin. Ainakin siihen asti, kunnes uutiset jostain uudesta viruksesta alkavat levitä, jostain mistä kukaan ei halua puhua. Koskaan. Me puhuimme It’s a Sin -sarjasta ohjaaja Peter Hoarin kanssa.\nJo Älä kerro äidille -sarjasta tutun Russell T. Daviesin luomaa It’s a Sin -sarjaa voisi kutsua ensimmäiseksi, joka käsittelee Ison-Britannian aids-kriisiä. Mutta se on vain osa tarinaa, väittää ohjaaja Peter Hoar, sillä ei saa unohtaa koko pyhää kolminaisuutta: Rakkaus. Elämä. Menetys. Hän lupaa palata asiaan myöhemmin.\n– Siinä, mitä me näytämme ei ole mitään kyynistä, sillä käsittelemme nuorten homojen elämää. Halusimme väriä, vapautta, liikettä ja kyllä, alastomuuden eri asteita. Halusimme sen näyttävän hauskalta ja tanssimisen sujuvan ilman käsiä, koska se tuli vasta 1990-luvulla, Hoar valistaa.\n– Nämä pojat vain halusivat nauttia elämästä ja maksoivat siitä korkean hinnan. Itse olin 90-luvun lapsia, mutta kuulin silti tarinoita. Silloin pyöritettiin valistuskampanjaa AIDS: Don’t Die of Ignorance ja silti uskoin kuolevani, jos harrastaisin seksiä.\nHoar puhuu avoimesti seksuaalisuudestaan, vaikka emme edes kysy. Representaatio oli kuitenkin oleellista Daviesille. Niinpä sarjassa nähdään laulaja ja lgbtq-aktivisti Olly Alexander, uusi tulokas Omari Douglas Roscoena ja Callum Scott Howells kaikkien suosikkina, Colinina, mutta myös Neil Patrick Harris ja Stephen Fry.\n– Ei kukaan kulje kyselemässä kaikilta: ”Oletko homo?”, ei se kuulu kenellekään. Mutta Russell etsi mukaan avoimesti homoja näyttelijöitä ja homoa ohjaajaa, missä vaiheessa minä tulin kuvioihin. Hän toivoi sen tuovan sarjaan aitoutta, ja minusta onnistuimme siinä. On puhuttu niin paljon esimerkiksi vammaisten ihmisten esittämisestä fiktiossa, että jos Russell ei olisi etsinyt näitä poikia käsiinsä, hänelle olisi sanottu, ettei hän ole tehnyt työtään kunnolla. Uskoimme tähän lujasti.\nSe olisi voinut tapahtua kenelle vain\nEmme tietenkään ole samassa huoneessa. Episodin edustajana tuskailen navigoidessani virtuaalisilla Berliinin elokuvajuhlilla, joiden ensimmäinen puolisko on pyhitetty vain alan tapahtumille ja lehdistölle. Hoar on kotonaan, ja kuikuilee vähän väliä hermostuneesti, mitä hänen koiransa puuhaa ulkona puutarhassa.\nPandemian konkreettiset seuraukset ovat edelleen läsnä, elämme niitä parhaillaan. Hoar sanoo sen myös vaikuttaneen sarjan vastaanottoon tavoilla, joita hän ei ikinä olisi osannut ennustaa.\n– Kuvauksiin sillä ei oikeastaan ollut vaikutusta, olimme siinä vaiheessa jo jälkituotannossa. Lopun jouduimme tekemään etänä, mutta enää ei ollut isoja ylämäkiä kavuttavana. Uskon sen olleen jopa avuksi jollain tasolla, sillä kerroimme eristäytynyttä elämää viettävistä ihmisistä ja yhtäkkiä sitä katsoivat eristäytynyttä elämää viettävät ihmiset. Luulen, että he pystyivät jollakin tavalla samastumaan siihen, kuinka vähemmistössä olevat voivat jäädä huomioimatta.\n– Ajat eivät myöskään ole niistä päivistä muuttuneet niin paljon kuin voisi uskoa. Musiikki toki, mutta ei muoti ainakaan dramaattisesti, joten yhtäkkiä pubissa kuvattu kohtaus teki ihmiset tunteellisiksi. Sarja herätti nostalgiaa, mutta ei välttämättä 80-luvulle vaan vuoden takaiseen elämään.\nOn silti outoa ajatella, ettei pelkkä sarjan aihe pelästyttänyt ihmisiä.\n– Meitä kyllä hieman huolestutti, haluaisiko joku katsoa draamaa vielä yhdestä tappavasta viruksesta. Emme silti muuttaneet mitään, vaan kerroimme tarinan, jonka olimme aikoneetkin. Tarinan rakkaudesta, elämästä ja menetyksestä. Russell sanoi jokin aika sitten, että kuolema on piste, meidän pitäisi miettiä mikä on siihen johtava lause.\n– Niin monet rakastuivat koko kööriimme. Se on ainut tapa tehdä tv:tä, on pakko välittää. Se on perussääntö. Myös muut välittivät eivätkä olisi halunneet sanoa hyvästi kenellekään, vaikka tiesivät, että se olisi väistämätöntä. Teimmehän draamaa aidsista, menetyksiä oli odotettavissa. Ehkä se onkin se juttu? Kuka tahansa saattoi saada tartunnan, samalla tavalla kuin kuka tahansa meistä tällä hetkellä. Ehkä eristyksen aikaan ihmiset alkoivat miettiä mitä se tarkoittaa.\nSarjassa on iloa – poikien salaiseksi turvapaikaksi muodostuva Pink Palace oli oikeasti olemassa. Mutta brutaalin aiheen ympärillä ei voi kulkea varpasillaan.\n– Kukaan ei välittänyt hiv:stä, joka ei silloin edes ollut hiv, koska se vaikutti ryhmään, josta monet eivät välittäneet vähääkään. Monet poliitikot ja muut vallassa olleet sulkivat silmänsä tarkoituksella. Nytkin hoetaan, että ”se on ohi parissa viikossa”, Hoar huokaa.\n– Käytin referenssinä loistavaa dokumenttia, joka kertoi miltä tuntui olla homo 80-luvulla: Killer in the Village. Sen katsominen nyt särkee sydämen. Eräskin nuorukainen toteaa: ”Uskon olevani kunnossa, mutta minulla on näitä outoja merkkejä ympäri kroppaani.” Kun niitä näytetään kameralle tajuaa kaikkien niiden ihmisten kuolleen. He eivät tienneet mitä he kantoivat, millainen voima sillä oli.\nSiksi sairaalakohtaukset olivat merkittäviä. Peräperää kuvattuina ne vaikuttivat kaikkiin osallisiin.\n– Sanoimme hyvästi hahmoille sitä mukaa kun kuvasimme, se otti voimille. Lontoossa oli siihen aikaan osasto, siinä vaiheessa maan ainut pääasiassa tartunnan saaneille homomiehille räätälöity paikka. Sen hoitajat olivat homoja ja lesboja, koska – minua niin harmittaa, että jouduimme leikkaamaan viimeisestä jaksosta ne vuorosanat – ”kukaan muu ei suostunut koskemaan heihin”.\n– Sitä on vaikea ajatella nyt covidin aikana. Ei voi kuvitellakaan, että joku terveysalan työntekijä kieltäytyisi koskettamasta tartunnan saanutta, koska se voi olla vaarallista. Siksi he ovat sankareita. Silloin niin kuitenkin tapahtui!\n– En halua syyllistää ketään, sillä tautia ja sairaita paneteltiin ja demonisoitiin, varsinkin mediassa. Kaikki tietävät tarinan siitä, kuinka prinsessa Diana kävi tapaamassa aids-potilasta ja tarttui hänen käteensä. Mikä vaikutus sillä olikaan. Ottakaa huomioon, että sitä ei edes kutsuttu virukseksi ennen vuotta 1997.\nSeksi on stuntti\nOn itsestään selvää, että myös seksin kauneus oli näytettävä, ja Hoar otti sen sydänasiakseen.\n– Minun tehtäviini kuuluu varmistaa, että kaikilla on hyvät olot tehdä töitä, pyörittää kuvauspaikkaa jolla kaikki tuntevat olonsa turvalliseksi ilmaistakseen itseään ja ollakseen haavoittuvainen kaikkien läsnäolijoiden edessä.\n– Se ulottui myös työryhmään. En halunnut kenenkään tuntevan oloaan epämukavaksi jostain mitä olimme tekemässä. Mutta siinä vaiheessa, kun harjoitukset päättyivät, työryhmämme oli jo ryhmä. Vein heidät ravintolaan, ja näin sen. He ovat nuoria ja hakeutuvat vaistomaisesti tukeutumaan toisiinsa. Se oli hyödyllistä ja he tiesivät sen auttavan. Sarjassa nauretaan yhdessä hetkessä, harrastetaan seksiä seuraavassa ja sitten ystävä tekee kuolemaa. He tiesivät, että siitä tulisi rankkaa.\nIntiimikoordinaattoreiden avulla tehdyt seksikohtaukset olivat Hoarin mukaan monella tavalla paljastavia.\n– En kerjää sääliä, mutta se oli välillä mitä yksinäisintä puurtamista, koska kaikki kääntyivät puoleeni saadakseen vastauksia. Kukaan ei oikeastaan halunnut tehdä seksikohtauksia, mutta meillä oli tarina kerrottavanamme. Sarjasta ei voinut jättää pois seksin iloja, piste. Ajatus siitä, että kokonaisen yhteiskunnan ryhmän oli paettava kodeistaan voidakseen nauttia siitä… sitä piti käsitellä kunnioittaen ja hienovaraisesti.\n– ”Sehän on kuin stuntti”, joku sanoi minulle. Kun tehdään stuntteja, on sääntöjä, turvallisuusmääräyksiä, kaikkea sellaista mikä saa ne toimimaan. Käsittelimme niitä sellaisina.\nSiinä samalla he tulivat kohottaneeksi Britanniassa tehtyjen aids-testien määrää, kuten jälkikäteen selvisi.\n– En voi sanoin kuvata kuinka paljon se merkitsee. Unelmoin tekeväni tv-viihdettä, jolla on jotain sanottavaa, mutta en olisi voinut kuvitella, että kävisi niin, Hoar sanoo.\n– Tilanne on nyt parempi, mutta oma status pitäisi tietää. Joten ei tarvitse pelätä testin lopputulosta, nyt on hoitoja, joiden avulla elinajanodotus on ihan yhtä pitkä kuin kenellä tahansa muullakin. Nyt on uusi juttu, kotitestit. Ehkä covid on vaikuttanut asiaan. Mutta joka tapauksessa ihmiset selvästi haluavat ottaa vastuuta elämästään.\nVieläkö tautiin yhdistyy stigma? Kyllä ja ei, sen mukaan kuka on ja missä sattuu asumaan. Luke Kelly -niminen brittimies joka tapauksessa päätti julkistaa statuksensa sarjan katsottuaan.\n– Hän oli ollut sairas vuosikausia ja keskittynyt sen leimaavuuteen. Nyt hänestä on tullut jonkinlainen keulahahmo, joka kertoo muuttaneensa tapaansa katsoa itseään. 1980-luvulla homoseksuaalisuudesta oli tulossa näkyvämpää, hyväksyttävämpää. Meillä oli homoja poptähtiä! Ehkä eläisimme nyt aivan erilaisessa maailmassa, jos tätä kaikkea ei olisi tapahtunut. Mutta siksi meidän on murskattava orastavat toiveet sarjassa, niin kamalalta kuin se kuulostaakin.\nSosiaalinen media auttaa, Hoar toteaa. Kelly jakoi tarinansa Instagramissa, eikä hän ole ainut.\n– Olen itsekin vähän pihalla sen kanssa, mutta kaikista somen kiroista huolimatta ihmiset ottavat ohjakset käsiinsä. He sanovat: ”En välitä hittoakaan mitä muut ajattelevat, minä kerron asiat julki.” Kuulen silti liian monia tarinoita itsemurhista ja pahemmastakin, kun valtiovalta osallistuu homojen äänen tukahduttamiseen. Mietin olemmeko menneet lainkaan eteenpäin. Jos on osa yhteisöä, on pidettävä huolta kaikista sen osa-alueista. Meidän yhteisöllämme ei ole sen tarvitsemaa poliittista äänitorvea. Itse olen onnekas, mutta hei, minä olenkin valkoinen mies.\nJos It’s a Sin -sarjan vastaanotosta voi jotain päätellä, hän on onnistunut tekemään vaikutuksen. Monin eri tavoin moniin eri ihmisiin.\n– Russell halusi kertoa tämän tarinan vuosia. Hän ei edelleenkään tiedä oliko tämä oikea aika sille. Mutta historia on hyvä tuntea, koska vain niin voi todeta: ”Miksi tämä kaikki tapahtuu taas?” Hoar pohtii.\n– Olen kuullut, että sarjan jälkeen nuoret ovat arvostaneet enemmän vanhempia homomiehiä ja heidän kokemuksiaan. Aina puhutaan [60-luvun amerikkalaisista] Stonewall-mellakoista, mutta olisi mukavaa, jos nuoret englantilaiset homot ja lesbot tietäisivät mitä heidän puolestaan on tehty täällä. Haluaisin sanoa: ”Älkää unohtako pitää hauskaa, mutta älkää myöskään unohtako.”\n– Ihmiset ovat tulleet sanomaan minulle: ”Luulen, että ystäväni kuoli aidsiin. Hän vain lähti pois ja seuraavaksi kuulin hänen kuolleen, enkä ollut siellä auttamassa.” On niin paljon syyllisyyttä. Ihmiset haluavat tehdä jotain, ja siihen Russell osui. On ollut Rentin suru, sitten Angels in American uhma, nyt ilmassa on vihaa. Pystyimme kertomaan tämän tarinan ilon kautta, koska mukana on etäisyyttä. Kuten Russell totesi, kaikki tietävät aidsista, joten meidän ei tarvinnut takertua siihen. Sarjaa alkaa katsoa miettien: ”Kuka heistä kuolee?” Mutta jos tarinan kertoo inhimillisesti, sen unohtaa. Taudit toimivat tautien tapaan, tekevät tehtävänsä välittämättä seuraamuksista. Joten luottakaa tieteeseen, edelleenkin. Se on ainut mihin voimme turvautua.


Rahoitus ja tuet - Motiva\nLeikkaa hiilijalanjälkeä hankinnoilla\nYritykset\tRahoitus ja tuet\nRahoitus ja tuet avuksi\nEnergiatuki vauhdittaa investointien toteutumista\nValtio tukee yritysten energiatehokkuusinvestointeja. Työ- ja elinkeinoministeriön myöntämä energiatuki on harkinnanvaraista ja sitä myönnetään määrärahojen puitteissa yrityksen kokoon katsomatta.\nEnergiatuella edistetään erityisesti uuden energiateknologian käyttöönottoa ja markkinoiden syntyä. Tavanomaisen tekniikan energiatehokkuusinvestoinneille voidaan myöntää tukea vain energiatehokkuussopimukseen liittyneille yrityksille ja kunnille.\nValtion tuki on suunnattu erityisesti energiatehokkuusinvestoinneille, jotka eivät toteutuisi ilman tukea. Tuen tarkoitus on parantaa investoinnin taloudellista kannattavuutta ja pienentää uuden teknologian käyttöönottoon liittyviä taloudellisia riskejä.\nTukea pk-yritysten energiakatselmuksille\nMikro- ja pk-yritykset voivat myös saada valtion tukea Motiva-mallin mukaisen energiakatselmuksen toteuttamiseen.\nRahoita investointi syntyvällä säästöllä\nYritysten energiatehokkuusinvestointeihin on olemassa myös erilaisia yksityisen sektorin rahoitusmuotoja. Näistä tunnetuin lienee ESCO-rahoitusmalli, jossa ulkopuolinen palvelun tarjoaja ottaa vastuun energiatehokkuusinvestoinnin rahoituksesta, toteutuksesta ja säästön syntymisestä. Investointi maksetaan syntyneillä kustannussäästöillä.


honkasalon TuoksuvaJoulu: kynttilöitä ja kiitoksia\nkynttilöitä ja kiitoksia\nTänään taas honkasalon isäntä laitto kattilat tulelle\nja sulatteli vähän vanhoja kynttilänjämiä vesihauteessa.\nPurkit ja purnukat viritettiin huolellisesti...osaan laitettiin kaks\nsitte vaan kaajettiin kuuma liemi purnukoihin ja\nja lopputuloksena oli kauniin värisiä kynttilöitä.\nNyt on tullu aika sanoa Isot Kiitokset kaikille joulublogiani seuranneille.\nOn ollu taas mukava yhessä virittäytyä\nMukava on palata kuitenkin tuonne honkasalon puolelle missä jo\nuuet kujeet kutkutteloo mielen päällä:)\nTänään koin ihanan yllätyksen tuolla alennusmyyntikierroksen lomassa:\ntapasin blogiani lukevan henkilön,jolla oli mulle sulonen\npaketti mukanaan...paketista löysin tuon alla olevan,\nerittäin kauniin käsikorun.\nKiitos Sulle,ihana ystäväiseni!\nolin todella otettu saamastani lahajasta.\nNyt honkasalon joulun vietto hiipuu hilijalleen...\npalatakseen taas ensi vuonna uuestaan!!!:)\nkiitollisin mielin tästä joulusta\nLähettänyt malla klo 23.03\nKiitos, kun olet pitänyt blogia! Ensi jouluna jatkathan! On ollut mukava seurata matkaa jouluun.Kynttilöistä tuli hienoja ja homma näytti helpolta!\n28. joulukuuta 2011 klo 23.10\nKiva blogi sinulla.Sitä on aina mukava lukea :)\n28. joulukuuta 2011 klo 23.12\nkiitoksia,on ollut hauska seurata aktiivista joulublogia!ja onneksi nämä kuvat ja tunnelmat säilyy blogeissa,niin voi "joulutella" muunakin vuodenaikana.Kynttilöitä vois tosiaan jämistä itekin tehdä....mukavaa uutta vuotta!\n28. joulukuuta 2011 klo 23.21\nEi Joulu ole vielä ohi! Eikös sitä loppiasieen asti voi juhlia? :D\nSeurasin Joulublogiasi ensimmäistä kertaa viime vuonna ja se oli odotettu kiva tänäkin vuonna. Ihania kuvia, leipomuksia ja tunnelmia. Liityn seuraan myös 'tavallisen' blogisi luona!\n29. joulukuuta 2011 klo 5.50\nensi joulun edellä taasen kurkitaan...\n29. joulukuuta 2011 klo 8.02\n29. joulukuuta 2011 klo 8.20\nEnsi jouluun siis!:) Hyvää loppuvuotta ja kaikkea ihanaa uudelle alkavalle!\n29. joulukuuta 2011 klo 9.59\nKiitos sinulle, kun olet jaksanut meitä ilahduttaa!\nOn sulla kätevä isäntä:))\nJa varmasti siirryn Honkasalon puolelle seuraamaan uusia tuulia!!\n29. joulukuuta 2011 klo 10.14\nmyös sinulle kiitos, että aina jaksat blogata ja näytellä meille teidän joulusta.\ntuollai äitini minun kanssa teki kynttilöitä vuosi kausia ;)\n29. joulukuuta 2011 klo 10.26\nhei miks tein kynttilöistä tuli noin hienoja? me tehtiin myös joulunalla samaan malliin, mutta mulla tapahtui joku kummallinen kutistuminen massalle tuossa sydänlangan juuressa ja oli jos jonkin näköstä kuoppaa ku olivat jähmettyneet!! murrr! ei ne nyt polttamista haittaa mutta lahjaksi ei viittynyt viedä.. onkos siihen joku niksi olemassa?!?\n29. joulukuuta 2011 klo 10.50\nUpeita kynttilöitä, täälläkin pannaan ensi viikolla ystävien kera taas kynttilä-takkaruusupaja pystyyn:)\nKiitos! <3 Ensi joulunaikaa odotellessa,on ollut aivan ihana seurata sinun joulublogia ja varmasti jatkan seuraamista honkasalon puolella! Ihanaa tulevaa vuotta teidän perheelle! <3\nKiitos itsellesi. On ollut mukava kulkea perheesi joulunodotuksen mukana!\n29. joulukuuta 2011 klo 11.28\nKiitos kivoista jutuista ja tunnelmakuvista sinulle <3\nJa hui, miten suloiset kynttilät :))\nMukavaa jatkoa ja lämpimiä talvi-iltoja...ja -päiviäkin.\n29. joulukuuta 2011 klo 16.33\nKiitos Malla ihanasta joulublogistasi, ehdottomasti jatkan Honkasalon puolella.On mielenkiintoista seurata sinun blogejasi,koska niissä on aina kivoja sisustus- ja leipomisjuttuja.Suunnittelen, oman blogin perustamista jos osaan, katsotaan nyt.Tepa Seinäjoelta\nSulatitteko vain vanhat kynttilänjämät lisäämätä niihin mitään ylimääräistä?\n29. joulukuuta 2011 klo 20.13\nNäissä on vaan sulatettu vanhoja jämiä sydänlankoineen päivineen,ne jää sitte kattilanpohojalle\n29. joulukuuta 2011 klo 20.32\nHei, miten saatte pysymään ne sydänlangat napakasti siellä purnukoiden pohjalla? Ihanat kupit, oih...\n29. joulukuuta 2011 klo 21.15\nLämmin kiitos sinulle Malla ihanasta joulublogista <3\n29. joulukuuta 2011 klo 21.46\nIhana päätöspostaus! Kiitos meikälääsenki puolesta joulublogista, kiva oli tätä seurailla, kun oma joulunlaitto ei tänä vuonna ollut omassa kodissa..\nminttu:osassa on paino langan päässä,esim.naula ja osassa ei oo mitään,pysyy kuulemma aika hyvin ilimanki.\n29. joulukuuta 2011 klo 22.01\nKiitos ihanasta joulunodotus-blogistasi, odotin uutta postausta aina vähintäänkin yhtä innolla kuin pikkuinen prinsessani oman adventtikalenterinsa luukun avaamista :)\nNyt aletaankin sitten tosissaan odotella sitä haikaran saapumista sinne Honkasalon kartanoille <3\nOikein onnellisia päiviä!\n29. joulukuuta 2011 klo 22.34\nPitää vissiin käydä hakemas sydänlankaa, tiimarista ehkä vois löytää? Tulis hyötyhyn nuo jämätki- ei tarvi kaikesta yrittää sytykeruusujakaa teherä :D\n30. joulukuuta 2011 klo 8.00\nKiitos ihanasta joulublogista ♥\n30. joulukuuta 2011 klo 10.02\nTiimarissa ei ollu sydänlankaa...haettiin näpsäkästä.\n30. joulukuuta 2011 klo 10.15\nIhania joulun tunnelmia. ♥ Kiitoksia näistä mielenpiristeistä! :)\nKiitos upeasta blogistasi! :)\nIhanaa Uutta Vuotta 2012! :)\n30. joulukuuta 2011 klo 15.16\nJa ensi vuonna sinulla on pieni pallero kainalossa :)\n30. joulukuuta 2011 klo 21.13\nKiitos ihanasta joulublogista <3\nMalla, uusi vuosi ja uudet kujeet, ja ihan kohtahan aloitetaan taas uusi joulun odotus. ♥\nOikein ihanaa kevättä & vatsan kasvattelua sinne Honkasaloon, jatketaan Mustikkamäellä ja Honkasalossa.\n1. tammikuuta 2012 klo 12.08\nKiitos tästä joulunalusajasta! On ollut ihanaa seurata joulun saapumista Honkasaloon. Onnellista uutta vuotta! :)\nKiitos Malla suloisesta tuoksuvasta kauniista inspiroivasta tunnelmallisesta joulublogistasi! Tänä vuonna sitten taas tapaamme näissä merkeissä, toivon niin <3\n3. tammikuuta 2012 klo 13.22\nAivan ihana idea! :) Ens joulua jo odotellessa... ;)\n7. tammikuuta 2012 klo 12.23\nKeskellä kesää täällä fiilistelemässä ;D ..jouluttaa kummasti...\n10. heinäkuuta 2012 klo 17.25


Käpylän partiokerho: Kevät tuli, lumi suli. Purot sano puli puli...\nPartiokerholaiset ovat saaneet nyt kahden viikon ajan nauttia ihanasta auringon paisteesta. On ihanaa, että auringon tultua lämmittämään meitä, voimme olla hyvin mielin koko kolmen tunnin ajan ulkona eikä tarvitse sisällä käydä lämmittelemässä!\nOlemme aloittaneet Havujen kanssa käymään läpi yhdessä asioita, joissa lapset saavat sanoa omia mielipiteitään ja mitä esim. haluaisivat enemmän tehdä partiokerhossa. Tätä kutsumme lasten kokouksiksi. Meillä oli ensinmäinen lasten kokous maanantaina ja tämä oli todella positiivinen kokemus niin lapsille kuin meille aikuisillekkin. Lapset kertoivat, että he haluavat enemmän leikkiä näitä asioita:\npomppimista esim. yhdellä jalalla\nTiistaina menimme Nuppujen kanssa Pikku metsään, jonne tuli myös vierailulle päiväkodin lapsiryhmä. Oli Nupuilla ihmettelemistä ja katsomista, kun harvoin Pikku metsässä on muitakin kuin partiokerholaisia.\nKeskiviikkona suuntasimme myös Havujen kanssa Pikku metsään ja kiipesimme kallion päälle aurinkoa paistattelemaan. Meillä oli mukana katuliituja ja taiteilimme jokainen taideteoksia kalliolle. On Havut kyllä todella taitava ryhmä, Kallio oli värikäs meidän lähdettyä sieltä! Havut nauttivat silmin nähden Pikku metsästä, joten puhuimme Sofian kanssa, että tulevaisuudessa käymme varmasti yhä useammin siellä Havujen kanssa.\nTorstaina menimme Nuppujen kanssa lauluhetkelle Päiväkoti Käpylinnaan. Ennen lauluhetken alkua kävin Nuppujen kanssa eläinkirjaa läpi, jossa tutustuimme koiriin, kissoihin, rottiin ja marsuihin. Nuput olivat kovin kiinnostuneita niistä ja mielellään olisivat halunneet lukea kirjan heti uudestaan.\nLauluhetkellä pääsimme aivan eturiviin istumaan ja lauloimme tuttuja lauluja kaikille, kuten Leijonaa mä metsästän, Metrolla mummolaan ja Päivän säde ja menninkäinen. Lauluhetkellä Leijona kurkisti luolastaan, mikä pelästytti vähän Nuppuja, mutta Sofia kävi hienosti läpi lauluhetken jälkeen asian läpi lasten kanssa. Lapset saivat näyttää esim. miten leijona kulkee, joten kaikille jäi hyvä mieli lauluhetkestä.\nPerjantaina menimme pitkästä aikaa Havujen kanssa Havumetsään, jossa kiipesimme Havumetsää vastapäätä olevan kallion päälle. Löysimme rauhoitetun luonnomuistomerkin Hiidenkirnun. Siinä oli Havuilla ihmettelemistä, että miksi sellainen on siinä. Luimme lasten kanssa myös loruja, lapset saivat lorupussista valita kortin, jossa oli jokin runo, minkä aikuinen sitten luki lapsille.\nHavumetsässä puhaltelimme saippuakuplia ja söimme auringon paisteessa eväitä. Lähdimme takaisin Kimmon puistoon, jossa Havut innostuivat pyöräilemään koko loppu ajan,\nOlemme Nuppujen ja Havujen kanssa keskusteltu kärsivälllisyydestä ja mitä se tarkoittaa.Käytännön harjoitteena olemme harjoitelleet odottamista. Hienosti jaksoivat esim. odottaa omaa vuoroaan, kun leimat laitettiin kerhokorttiin.\nTodella aurinkoista viikonloppua kaikille!\nLähettänyt Partiokerho Py Alku-Käpylinna klo 11:52\nTunnisteet: AURINKO, KEVÄT, KIIPEILY, KÄRSIVÄLLISYYS, LAULUT JA LORUT, PIKKUMETSÄ, PK KÄPYLINNA, PÄIVÄKOTI KÄPYLINNA


Petteri Sihvoselta täyslaidallinen Ruotsin esitykselle – "Heti alussa housut kintuissa ja halvaantuneena" - MTVuutiset.fi\nMTV Liven haastattelussa Petteri Sihvonen kertoo, kuinka tappioton Venäjä on kaadettavissa.\nJulkaistu 24.05.2019 20:36\nLeijonat kamppaili tiensä MM-välieriin Tre Kronorin yli ja seuraavaksi se kohtaa kaikki lohko-ottelunsa voittaneen Venäjän. Mitä mieltä MTV Urheilun asiantuntija Petteri Sihvonen oli jopa kyläjoukkueeksi kutsutusta Leijonista sekä lähes täydessä NHL-vahvuudessa pelanneista sinikeltapaitaisista?\nRuotsilla oli seitsemän alkulohko-ottelun verran aikaa hioa peliotetta, mutta päävalmentaja Rikard Grönborg ei kyennyt Sihvosen mukaan edistämään joukkueen otteita.\n– Ruotsi tuli siinä heti alussa housut kintuissa ja halvaantuneena. Ikään kuin Ruotsi olisi jo etukäteen antautunut, koska se alkoi pelata Suomea vastaan. Eikä niin, että Ruotsi olisi lähtenyt itsetuntoisesti viemään ja näyttämään sen pelaamisen tahdin, Sihvonen selventää näkemystään.\nLUE MYÖS: Leijonat kaivoivat Antero Mertarannan selostukset esiin Ruotsi-voiton huumassa – "Mertsi oli liekeissä, pakko se oli itsekin kuulla!"\nLeijonien peli-identiteetti mahdollistaa Ruotsi-ottelun kaltaiset tulokset.\n– Kun puhutaan Meidän pelistä, Jukka Jalosen pelikirjan mukaan Total Hockeystä, se on sellainen ameebamainen pelitapa, joka sopeutuu kaikkeen. Siinä on vastaukset kaikkeen, mitä peli pyytää, Sihvonen tiivistää.\nVenäjä on Sihvosen mukaan pelottavan tiivis joukkue, joka pelaa luovemmin ja taitavammin kuin Suomi.\nKatsomalla videon näet muun muassa mikä Ruotsilla mätti ja mikä Suomea odottaa tulevassa Venäjä-ottelussa. Sihvonen kommentoi MTV Uutiset Livessä myös KHL-seura Jokerien omistajavaihdosta.\nAnna Nylund – MTV URHEILU


matalalentoverkosto - Toimitusketjun digitalisointi kiihtyy – uudistunut ohjelmisto vastaamaan käyttäjien tarpeeseen - Osto&Logistiikka\nSponsoroituToimitusketjut 01.12. 12:38\nToimitusketjun hallinnan ohjelmisto- ja asiantuntijatalo Leanware on julkaissut markkinoille uuden LeanwareSCM ohjelmiston vastaamaan johdon, oston, tuotannon, talouden, myynnin ja logistiikan vaativiin nykyajan tarpeisiin. Sadat nykyiset asiakkaamme ovat kertoneet millaisen ohjelmiston he haluaisivat sujuvoittamaan oston päivittäistä työntekoa ja -ohjausta.\nUusi visuaalinen LeanwareSCM tuo vaikeaselkoisen datan ymmärrettävään muotoon.\nOhjelmisto mullistaa ostamisen ja varastojen ohjaamisen helppouden\n– Olemme huomanneet 20 vuoden aikana ja 200 asiakkaan kumppanina, että oston ohjaus sekä toimitusketjun hallinta kaipaa kipeästi hyvää ohjelmistoa, joka mahdollistaa hyvät ostamisen prosessit, jossa jokainen vaihe on eritelty selkeästi, tuotepäällikkö Janne Haverinen toteaa.\nAiemmin osto on laahannut muutosten perässä, ja työaika on kulunut akuuttien ongelmien selvittämiseen. LeanwareSCM antaa ostolle mahdollisuuden ennakoida tilanteita, perustuen opittuihin faktoihin ja sääntöihin. Tavoitteellinen ohjausmalli on tulevaisuuden voimavara, joka tuo oston osaksi liitetoimintaa. Koko oston työ tulee muuttumaan, sillä onnistumiset tulevat entistä enemmän näkyviin.\nProsessien digitalisointi mahdollistaa yrityksille merkittävän kilpailuedun ja vie toiminnan seuraavalle tasolle. ERPiin kytketyn SCM-ohjelmiston avulla yritys saa täyden hyödyn irti toiminnanohjausjärjestelmiin säilötyistä tietomassoista ja parantavat näin ollen kilpailukykyään.\nYksi käyttöjärjestelmä mahdollistaa käyttäjälle kaiken tarpeellisen\nYhden käyttöliittymän takaa käyttäjä voi hyödyntää sekä ohjauksen, analysoinnin ja raportoinnin työkaluja että seurata oston tavoitteita ja mittareita. Tavoitteellinen työkalu visualisoi vaikeaselkoisen datan modernien tekniikoiden avulla ymmärrettäväksi kokonaisuudeksi.\n– Laaja asiakastutkimuksemme käyttäjien tarpeista on ohjannut käyttöliittymän tekoa ja sen visuaalisuutta. Asiakaspalautteen perusteella uusi ohjelmisto on käyttäjäystävällinen, looginen ja helppokäyttöinen, mutta ennen kaikkea se muuttaa oston tavoitteelliseksi ja strategiseksi voimavaraksi, kuvailee Haverinen.\nVoittavan joukkueen apu: uuden sukupolven ohjelmisto ostamiseen ja varaston suunnitteluun.\nPetri Karjalainen, Head of Sales\npetri.karjalainen@leanware.fi, +358 40 559 5197\nLue lisää www.leanware.fi\nSeuraa Leanware LinkedInissä\nLeanware Oy on kilpailukyvyn kehittämisen asiantuntija- ja ohjelmistotalo. Tehostamme asiakkaidemme toimintaa leanaamalla prosesseja sekä toimittamalla operatiivista toimintaa ohjaavia älykkäitä ohjelmistoratkaisuita. Yli 200 asiakastamme hyödyntävät ohjelmistojamme tuotannon, toimitusketjun ja sisälogistiikan digitalisointiin sekä datan analysointiin ja tiedolla johtamiseen. Leanwarelle työskentelee yli 100 asiantuntijaa, ja liikevaihto vuonna 2021 on 12M€.


Viljelykesä 2017 | Ripaus tryffeliä\n12.9.2017 by Merja\t5 kommenttia\nOlen ihastellut Sauvajyväsen satoraporttia, miten kätevä tapa kiteyttää mikä kasvimaalla menestyi ja mikä ei. Otin heti hyvän mallin käyttöön. Muistanpahan itsekin ensi keväänä mitä viljelymokia toistaa.\nLehtikaalia pukkaa. Mielikuvitus alkaa jo loppua sen hyödyntämisessä. Ohjeita otetaan ilolla vastaan! Olin hieman huolissani istutinko taimet liian tiheään, mutta ei näy lehtikaaleja haittavan.\nYrtit, paitsi minttu joka oli talven aikana kadonnut. Yleensä minttu putkahtelee sieltä täältä kasvimaalta, mutta eipä putkahdellut tällä kertaa. En tajunnutkaan miten paljon minttua käytän ja kaipaan ennen kuin nyt. Ehdottomasti ensi kesänä taimi maahan. Mutta ehkä ei villiintyvää minttua kuitenkaan uudelleen perustettuun perennaan, vaikka aionkin sinne keväällä yrttejä laittaa.\nRosmariini viihtyy jo toisena kesänä peräkkäin maalla. Miksikähän sitä yritin ennen ruukussa kasvattaa? Toki taimi pitää joka kesä istuttaa maalle, mutta se kasvaa siellä kuitenkin erinomaisesti.\nVenäläinen rakuuna on niin hyvävoimainen, ettei timjamin taimea olisi kannattanut sen ja parsapenkin väliin laittaa. Mutta timjami sinnittelee rönsyävän rakuunan alla ihan ok. Vanha oregano on parasta aikaa hyvässä kukassa.\nHärkäpavut. Istutin kahta lajia. Molemmat tuottivat hyvin, vaikka paljon peltoalaa niihin menee suhteessa miten paljon syötävää. Koska minulla oli paljon härkäpavun siemeniä, heitin loput taimilaatikkoon. Se olikin hyvä idea koska, maalla jäi moni siemen itämättä. Paikkotaimia tilalle.\nVarret näyttivät varsin tukevilta keskikesällä, joten en sitten laittanut mitään tukikeppejä. Olisi kannattanut, sillä painavat palot saivat varret lakoamaan. Yllättävän pitkäksi pavunvarret vielä kasvoivat. Alareunassa oli palkoja, yläosassa ei. Ehkä ajoissa tukeminen olisi tehnyt paremman sadon?\nPersilja. Iskin ensin pari kaupan persiljataimea maahan hoitamaan akuuttia tuoreen persiljan pulaa. Leveä persiljapenkki (lue huterasti kylvetty paririvi) voi ihanan paksusti. Nyt toivomaan, että se nousee ensi kesänä yhtä tomerasti ja osoittaa kaksivuotisuuteensa. Usein näin on käynytkin, paitsi silloin kuin päättäväinen mutta tiedostamaton maankääntäjä on kääntänyt myös persiljapenkin.\nKeltasipulit kasvoivat kesällä hyvin, sain paljon sipuleita suoraan grilliin ja keittiöön. Myöhästyin hieman sadonkorjuussa, jokin mätä oli ehtinyt jo iskemään sipuleihin. Pilkon niitä nyt vauhdilla joka ruokaan, koska ne eivät tule säilymään pidempään. Onneksi lähes jokainen syksyinen ruokaohjeeni alkaa ”kuullota sipuli ensiksi”.\nPunasipuli menestyi hieman heikommin. Muistutukseksi itselle, syö kesällä ensin punasipulit.\nSalaattisiementen sekoitus on paras idea ikinä. Samaan riviin erilaisia lehtisalaatteja. Lisäksi ne maistuivat tänä kesänä hyvälle. Jopa niin hyvälle, että harmittaa että en tehnyt lisäkylvöjä oikeaoppisesti parin viikon välein, tai edes toista kertaa keskemmällä kesää. Ensi kesänä!\nKorianteri kasvoi komeasti tänäkin vuonna. Tällekin kannattaa ensi vuonna tehdä toinen kylvö, koska korianteri kasvattaa loppukesästä enemmän vartta ja kukkaa kuin lehtiä.\nParsapenkki alkaa olla parhaimmillaan. Satoa tuli hyvin, kylmästä huolimatta. Keskikesän toinen kitkeminen unohtui, mikä näkyi penkissä loppukesästä. Ensi kesänä tomerammin!\nPerunat. Siikli teki myöhään satoa, heinäkuun puolessa välissä, vaikka istutin perunat sentään toukokuun puolella, 21.5. Nicolat jäivät pieniksi, koska litimärän kesän myötä perunarutto vie varren varhain. Rutto tekee sen joka vuonna, mutta nyt kasvukausi jäi kovin lyhyeksi. Perunoita riittää kuitenkin pieneen talouteen maasta nostettavaksi. Talveksi niitä ei maalla ikuisesti (?) asuvan perunaruton vuoksi kannata kellaroida.\nAuringonkukilla on vielä mahdollisuus näyttää. Yksi on auennut, loput ovat siinä ja siinä. Tomerat varret näissä matalissa auringonkukissa. Olen yleensä kylvänyt auringonkukat rivien päähän ja joskus jopa kolmea eri pituutta. Pitkät harvoin ehtivät kukkimaan, ellei niitä ole ajoissa taimeksi sisällä kasvattanut. Nämäkin kylvin sisälle ensin ruukkuihin, mutta eivät ne meinaa ehtiä kukkia.\nRucola kasvoi hyvin, mutta olisi kaivannut uuden kylvön, sillä se kasvaa yli ja alkaa kukkimaan.\nLeikkopavut kasvoivat, tuottivat papupalkoja, mutta myöhään. Kaksi papuruokaa niistä syntyi.\nKesäkurpitsan siemenet kylvin ruukkuihin liian myöhään (23.5.). Taimet kukkivat kyllä jo heinäkuun puolivälissä, mutta puuttuivatko pölyttäjät? Istutin taimet viimeiseksi maalle ja sulloin ne pieneen tilaan. Litimärkä kesä, vähän pölyttäjiä, myöhäinen istutus ja pieni tila. Tässäpä ainakin jotain korjattavaa ensi kesälle. Korjaan heti keväällä tuon ylimärän kesän.\nHerneitä laitoin jälleen kaksi (lyhyttä penkkiä), yhden sokeriherneitä, toisen tavallisia. Ehkä kuusi taimea iti, laitoin paikoiksi härkäpavun taimia. Hyviä oli ne kolme palkoa!\nPorkkana iti kerrankin hyvin, sain harvennettua ja kitkettyäkin ne ajoissa. Mutta jokin s#&tanan kirppu on syönyt jokaisen porkkanan. Kunnon kokoon kasvaneiden porkkanoiden varressa on reikiä parin sentin välein. Eikä ne ole edes makeita ja hyviä vaan kitkeriä. Pitäisköhän luovuttaa koko porkkananviljely?\nPalsternakkaa kylvin kolme keskipitkää riviä, muutama palsternakka iti ja sinnittelee edelleen maalla. Aion antaa niiden kasvaa niin pitkään kuin voi tai sitten kerään vasta keväällä. Toinen surkea palsternakkakesä peräkkäin.\nMyskikurpitsa. No kokeilin kuitenkin jotain uutta. Ei ehtineet kurpitsat kasvamaan Suomen kesässä. Jotain kukkien alkuja siellä näkyy, mutta ellei intiaanikesä iske syys-lokakuuksi, ei satoa tule.\nPillisipulit katosivat taas. Toisen kerran. En viljele enää.\nSalottisipulit eivät ehtineet juurikaan kasvaa ennen kuin varret tuleentuivat. Märkä kesä. Toisintoa edelliskesältä. Ei jatkoon.\nKehäkukka siemensi jälleen itse itsensä, mutta nyt alkaa jo hiipumaan kukkaloisto porkkanapenkeissä. Kylvin myös kehäkukan siemeniä valtavan, vanhan tammen ympärille, mutta siellä ne eivät viihtyneet. Osa kasveista tykkää kasvaa tammen suojassa, osa ei.\nVadelmat voivat hyvin ja tuottivat paljon vattuja. Paremmin kuin viime kesänä jolloin tukijärjestelmät romahtivat. Hallituksen syy. Tai sitten sen että minulla oli useampi järjestelyhässäkkä päällekkäin enkä ehtinyt tukiaisia laittamaan. Puhumattakaan lähtövalmisteluista pitkälle matkalle Australiaan.\nVadelmat ovat vanhaa villivadelmien kantaa, ne ovat kestäneet jopa muuton puutarharemontissa. Isoja ja meheviä vattuja. Ne leviäisivät vaikka koko pihalle ellei niitä pitäisi kurissa. Nyt ne hyökkäävät vihaamani ruman leikkimökin kimppuun. Toivon, että vadelmat kaatavat mökin, pilkkovat laudat 30 mittaiseksi ja pinoavat lopuksi puut siistiksi pinoksi.\nKarviaiset tuottivat hyvin marjoja ja otolliseen aikaan kun flunssa yritti päälle. Sain kellistettyä taudin syömällä runsaasti karviaisia ja vattuja.\nMustaherukka on ilmeisesti lopultakin ymmärtänyt ettei kukaan kaipaa sen marjoja ja on vähentänyt satoaan. Punaherukka taas on itse itsensä siementänyt käsittämättömään paikkaan saunan seinälle ja kasvaa siinä hyvin. Se odottaa häätömääräystä, jahka saan remonttirahaston kerätyksi. Hyvä sato olisi jos jotakuta kiinnostaisi punaherukan marjat.\nEn ole vieläkään toipunut allergiasta jota reilut 10 herukkapensasta aiheuttivat aikoinaan kun muutimme taloon. Koin jotain käsittämätöntä velvollisuutta poimia KAIKKI marjat ja keittää niistä mehua. Järjetön shouvi, ja mehut jäivät usein kellariin vuosikertamehuiksi. Kukaan perheessä ei oikeasti tykännyt herukkamehusta, paitsi flunssassa.\nPuutarharemontin yhteydessä jäljelle jäikin vain kaksi mustaherukkapensasta. Onneksi mehumaijakin kului puhki. Nyt koen suunnatonta vapauden tunnetta kun katson herukkapensaita enkä kerää mitään.\nBonusselleri. Persiljantaimena ostamani selleri on kasvanut hyvin. Eritoten hyvä juttu koska isot selleripussit ehtivät melkein aina mädäntyä jääkaappiin ennen kuin olen ennättänyt käyttämään ne loppuun. Ja italialaisessa soffritto-pohjassa sitä aina tarvitaan. Ja kalakeitossa.\nLoppukesä menikin perennapenkin uudistusoperaatiossa. Kirjoitan siitä muutaman varoituksen sanan muille soitellen sotaan lähtijöille, jahka hiki kuivuu otsalta.\nMitäs sitä keväällä tulikaan suunniteltua? Melkein toteutui kaikki! Perennan uudistus siirtyi keväältä syksylle, mutta tuli tehtyä! Mintun unohdin ostaa, ja punajuuret jäi kylvämättä. Tila loppui eikä uskoa punajuurisatoonkaan oikein ollut, ne kun ovat menestyneet vaan joka toinen kesä.\nKesän 2016 sadon summaus löytyy tämän kevään suunnitelmapostauksen lopusta.\n2015 kesän puutarhasaldo 2015.\nAuringonkukkaan tiivistyy tämän kesän viljelyt. Ehtiikö, ehtiikö? Vähän pilkistää.\n5 thoughts on “Viljelykesä 2017”\nLehtikaalia kuivuriin talven varalle!\nOlis hyvä idea jos omistaisin kuivurin. Konmaritan keittiöhärpäkkeiden suhteen enkä suostu ostamaan uusia ennen kuin saan entiset mahtumaan :). Miten käytät kuivatut, heittelet keittoihin?\nYleensä suoraan purkista keittoon, pastakastikkeeseen, munakkaaseen. J taisi niitä joskus munakasta tehdessään vähän liottaakin. Kuivuri olisi muuten espressokoneen ja Bamixin jälkeen seuraava ”irrallinen” keittiövehje, jos pitäisi järjestyksessä valita. Sienten säilöntä jäisi ilman sitä vähiin.\nHienoa, näitä on niin mahtava lukea. Ja niin se kehitys kehittyy, heti paransit postausta, hyvä idea laittaa vanhat postaukset linkkinä.\nMinä en ole enää kuivannut lehtikaalia, sillä se jää jostain syystä vähälle käytölle. Nyt on pakastanut sitä ihan sellaisenaan isoon pussiin. Siitä on helppo murtaa/murustella sen verran kuin tarvitsee. Ja ihan kuin kaali olisi vähän makeutunut ja mureutunut pikkupakkasesta…\nEhdottomasti olen kuivurista samaa mieltä luimupupun kanssa. Konetta ei tarvitse usein, mutta silloin se on sitäkin arvokkaampi, sanoo ehkä viisi tai kuusi ämpärillistä herkkutatteja kuivannut. Minulla on perintö-Evermat käytössä, kohta varmaan 30 v vanha, ja hieno vehje edelleenkin.\nKiitos edelleen hyvästä mallisuorituksesta sadon summaamisessa! Olen todennut hyväksi nuo lopun linkit niin työelämässä kuin tämän harrastuksen puolella. Samalla itsekin löydän miten edelliset vuodet meni ja mikä oppi niistä jäi päällimmäiseksi. Jos ainakin osan samoista mokista välttäisi :D.\nLehtikaalia pitää ehdottomasti laittaa pussissa pakkaseen! Jos siinä on vielä makubonuskin!\nOletko muuten latvonut härkäpapuja? Mun härkäpavuista tuli pitkävartisia ja jäi latvoihin tulematta palkoja. Joku vinkkasi toisaalla, että latvomalla saa varteen paremman sadon, isommat palot ja pavut.


Luurankonainen, tarinoita kuolemasta ja toivosta - Timo Alakotila\nJoskus olosuhteet pakottavat toteuttamaan haaveet – näin kävi kokeneelle laulaja-säveltäjä Tellu Turkalle, kun lääkäri keväällä 2017 antoi hänelle elinaikaa enää kolme vuotta. Levystä yhdessä pianisti-monitaituri Timo Alakotilan kanssa oli haaveiltu pitkään ja sovittu jo vuonna 2013, mutta vasta nyt unelma toteutettiin ripeällä tahdilla.\n– Keväällä 2018 tilanne muuttui uudelleen, kun päätettiin kokeilla kantasoluhoitoa, joka onnistuessaan antaisi monia vuosia lisää, Tellu Turkka kertoo. Syksyllä voimat olivat jo aika vähissä, mutta tämä tuntui tärkeältä saada tehtyä ennen hoitoja, siltä varalta, ettei keho kestäisikään rankkoja hoitoja.\nLevylle valikoitui sekä uunituoreita omia ja muiden kappaleita että vanhempia lauluja. Tellu Turkka valitsi itseään syvimmin koskettaneita tarinoita ja lauluja vuosien varrelta.\n– Nimikkoraita Luurankonainen on vanha islantilainen arkkityyppinen satu, jonka käänsin suomen kielelle ja runomittaan. Samalla tarinan maisemaksi vaihtui suomalainen luonto ja miespääosaan valikoitui nuori Väinämöinen, jonka kalareissu saa varsin erikoisen käänteen, kun koukkuun tarttuu naisen luuranko.\n– Avausraita Kevät ja kuolema tuli mukaan vasta studiossa. Timo ei ollut koskaan aiemmin kuullutkaan koko kappaletta, koska sain sen valmiiksi äänityksiä edeltävänä iltana. Kolmannella kokeilulla laulu oli jo nauhalla.\nKumman kuulet korvissasi,\nvaiko Kuoleman kuminan?\nKumpikin kovin lähellä.\nMonet levyn lauluista liittyvät kuolemaan ja kohtaloon, luontoon ja luopumiseen. Silti sävy on ennemmin valoisa ja toiveikas kuin synkkä.\nTellu Turkka ja Timo Alakotila ovat molemmat huikean kokeneita muusikkoja, joiden musiikillinen paletti ulottuu kansanmusiikista kuoro- ja orkesterimusiikkiin. Turkka tuli suurelle yleisölle tutuksi legendaarisen ruotsalaisen Hedningarna-yhtyeen laulajana 1990-luvulla ja on sen jälkeen vaikuttanut pitkässä rivissä kansanmusiikkiyhtyeitä sekä säveltänyt useita teoksia Suomen johtaville kuorolle kuten Philomelalle. Timo Alakotila on varmasti Suomen työllistyneimpiä muusikkoja, soittaen pitkässä rivissä yhtyeitä kuten JPP, T for Three, Tango-orkesteri Unto ja Nordik Tree. Hänen tunnistettava soittotapansa on lyönyt vahvan leimansa koko kansanmusiikkikenttään ja hän on säveltänyt musiikkia niin jousikvartetille kuin big bandille.\n– Työtapamme on aina ollut improvisaatioon pohjaavaa, Tellu Turkka kertoo. Kumpikin reagoi toisen impulsseihin ajatusta nopeammin, niin että musiikki on kuin virkistävässä sävelvirrassa uimista. Ei pitkiä harjoitusperiodeja, vaan läsnäoloa ja heittäytymistä.\nTurkka on monipuolisesti kiinnostunut taiteesta, mikä näkyy myös levynkansissa, jotka ovat hänen itsensä suunnittelemat. Vakavia teemoja pirskahtelevastikin käsittelevien kuvien teknisessä toteutuksessa auttoi taiteilija Johanna Turunen. Kuvat ovat osia Tellu Turkan näyttelystä Matka pimeän maahan (2017).\nLevyn julkaisee Seita Music Ky ja se on myös osa Sibelius-Akatemian kansanmusiikkiäänitteiden julkaisusarjaa.\nTimo Alakotila - Composer & musician\nTimo Alakotila is one of Finland’s busiest, most versatile and most in-demand musicians, as composer, arranger, pianist and harmonium player in folk, classical, jazz and pop fields.


Kuka sellaista tekisi - Seppo Jokinen - E-kirja - Äänikirja - BookBeat\nKirjasarjaKomisario Koskinen (osa 13)\nSeppo Jokisen 13. komisario Koskisesta kertova jännitysromaani.\nKetäpä sellainen tapaus kiinnostaisi, että vilkkaan pyörätien kupeessa makaa joku rappioalkoholisti - vaikka tämä makaisi siinä tuntikausia. Vasta sitten kutsutaan poliisi, ja vasta sitten selviää, että mies on kuollut.\nMutta komisario Koskinen saa huomata, että tapahtuma ei siltikään monia hetkauta. Poliisit ovat nähneet aivan liian monta vastaavaa tapausta, eikä sekään ketään kummastuta, että mies saa pian kohtalotoverin. Vainajien elimistö on alkoholin runtelema, muttei niin pahasti, että kuolema olisi vielä kolkuttanut ovelle. Ovatko uhrit silti vain uusia satunnaislukuja viinakuolemien tilastoihin? Koskinen on pian hyytävän varma asiastaan: joku on ryhtynyt ottamaan Hervannan rappioalkoholisteja hengiltä. Ja komisario voi vain kysellä itseltään, kuka sellaista tekisi.\n© CrimeTime (Äänikirja)\n© CrimeTime (E-kirja)


Yle perui sovitun Tehy-pomon haastattelun – suorassa lähetyksessä nähtiin vain ministeri - Journalisti\n20.4.2022 Marja Honkonen, teksti\nTehyn puheenjohtaja Millariikka Rytkönen kertoi A-studio esiintymisensä peruutuksesta Instagram-tilillään tiistaina 19. huhtikuuta. Kuvakaappaus.\nTiistai-illan Ylen A-studio käsitteli hoitajien lakkoa. Ohjelmassa toimittaja Marja Sannikka haastatteli studioon kutsuttua perhe- ja peruspalveluministeri Aki Lindéniä (sd.). Insertissä äänessä oli Helsingin ja Uudenmaan sairaanhoitopiirin johtajaylilääkäri Markku Mäkijärvi.\nVielä muutamaa tuntia aiemmin suunnitelma oli ollut toinen. Studiokeskusteluun oli kutsuttu myös ammattiliitto Tehyn puheenjohtaja Millariikka Rytkönen sekä Kuntatyönantajien edustaja.\nNoin tuntia ennen kuin Rytkösen oli määrä tulla Pasilaan, Ylen toimittaja soitti ja perui kutsun. Rytkösen mukaan toimittaja perusteli asiaa sillä, että ministeri halusi tulla haastatteluun mieluummin yksin.\n”Hän sanoi, että ministerin kanssa on pulma. Lindén oli alun perin sanonut, että hän tulee ’mielellään’ yksin, eivätkä he Ylellä olleet ymmärtäneet, että ’mielellään’ on niin sanotusti käsky”, Rytkönen sanoo Journalistille.\n”Sanoin, että te teette ratkaisun, tack och adjö.”\nSuoran lähetyksen sijaan Rytkönen antoi aiheesta taustahaastattelun. Asia jäi kuitenkin kismittämään häntä, joten hän teki asiasta Instagram-päivityksen.\nRytkösen päivitys herätti sosiaalisessa mediassa keskustelua: luovuttiko Yle journalistisen päätösvaltansa ministerille?\nYle kommentoi asiaa A-studion Twitter-tilillä.\n”A-studion ratkaisut vieraista tehdään aina journalistisin perustein, niin eilenkin. Halusimme haastatella potilasturvallisuuslaista vastaavaa ministeri Aki Lindéniä. Hän oli illan kiinnostavin ja uutisarvoisin haastateltava, koska häntä ei ollut vielä asiassa kuultu”, A-studion twiitissä sanotaan.\nA-studion vastaava tuottaja Ville Kolari vakuuttaa, että ohjelman vieraista päätti toimitus, ei ministeri. Kolarin mukaan ministeri ei asettanut haastattelulleen ehtoja, mutta haastattelu oli ”myyty” hänelle yksilöhaastatteluna.\n”Ministeri ei ole missään vaiheessa asettanut ehtoja haastattelulle saapumiseen”, Kolari sanoo.\nKolari ei osaa sanoa, miksi Rytkönen oli jäänyt siihen käsitykseen, että hänen osallistumisensa peruttiin nimenomaan ministeri Lindénin toiveesta. Kyseessä on hänen mukaansa väärinkäsitys, joka on syntynyt toimittaja ja Rytkösen puhelinkeskustelussa.\n”Tässä on tapahtunut kommunikaatiovirhe. Toimittaja antoi virheellistä tietoa Millariikka Rytköselle peruutuksen syistä”, Kolari sanoo.\nJournalisti pyysi haastattelua Rytköselle soittaneelta toimittajalta, mutta tämä ohjasi pyynnön Kolarille.\nMyös ministeri Lindén itse sanoi twiitissään keskiviikkona, ettei hän pyrkinyt vaikuttamaan A-studion lähetykseen millään tavalla.\nMinisteri Lindénin mediasuhteista vastaava erityisavustaja Timo Lehtinen vastasi Journalistin haastattelupyyntöön tekstiviestitse.\n”A-studion kanssa sovittiin viiden jälkeen tiukalla aikataululla ministeri Lindénin lyhyestä yksilöhaastattelusta. Puoli seitsemän jälkeen Yleltä tuli viesti, jossa ehdotettiin, että myös KT ja Tehy ehtisivät mukaan keskusteluun”, Lehtinen kertoo.\n”Ministeri oli toisessa tapaamisessa kiinni lähetykseen asti ja kerroin, että en ehdi keskustelemaan asiasta ministerin kanssa ennen lähetystä. Sanoin siksi, että yhteishaastattelua voi miettiä jatkossa, mutta mennään tällä kertaa alkuperäisen suunnitelman mukaan. Sanoin tämän ilman, että kysyin ministerin näkemystä asiaan. Ylen toimittaja vastasi tähän ymmärtävänsä tilanteen, ja sumplivansa muut haastattelut erikseen tai ohjelmassa olevaan inserttiin.”\nLehtisen mukaan hän ei missään vaiheessa sanonut, että ministeri peruisi osallistumisensa, jos lähetykseen tulisi muitakin.\n”En uhannut perumisella. Ei erityisavustaja sellaista voisi tehdä ilman, että keskustelee ministerin kanssa”, Lehtinen sanoo.\nHänen mukaansa kyseessä oli ”hyvin tavallinen” tv-esiintymisestä sopiminen.\nYlen mukaan Rytköstä pyydettiin tiistaina A-studioon kolmesti. Alun perin Yle pyysi Rytköseltä tiistaina puoli kahden maissa haastattelua inserttiä varten. Myöhemmin iltapäivällä Rytköstä päätettiin pyytää studioon.\nYlen Ville Kolarin mukaan Rytkönen kieltäytyi ensin suorasta lähetyksestä avustajansa välityksellä. Rytkösen avustaja ei halunnut kertoa Journalistille, onko hän välittänyt Ylelle tällaisen kieltäytymisen.\nHieman myöhemmin Yle pyysi Rytköstä suoraan lähetykseen uudelleen, tällä kertaa ottamalla yhteyttä suoraan Rytköseen. Tällöin Rytkönen suostui.\nJournalistin haastattelussa Rytkönen sanoo saaneensa vain kaksi haastattelupyyntöä: yhden inserttiä varten ja toisen studiokeskusteluun. Molempiin hän suostui.\nMyös Tehyn viestintä sanoo, että haastattelupyyntöjä tuli heille vain kaksi. Tehyn viestinnän mukaan Rytkönen ei myöskään kieltäytynyt kutsusta studioon – insertin kuvaukseen liittyen aikataulun kanssa oli tosin haasteita, mutta ne ratkesivat, kun insertti vaihtui suoraan lähetykseen.\n”Siinä vaiheessa, kun ministeri Lindén ilmoitti, että hän tulee, toimitus päätti tehdä haastavamman kokonaisuuden, jossa olisikin KT, Tehy ja ministeri. Sitä alettiin järjestää”, Ylen Ville Kolari selvittää.\nA-Studion toimitus ei kuitenkaan Kolarin mukaan saanut ajoissa kaikilta tietoa siitä, että suora lähetys voitaisiin toteuttaa keskusteluna.\n”Koska kaikilta osapuolilta – ministeriltä ja Kuntatyönantajilta – ei saatu ajoissa vastausta, jossain vaiheessa piti lyödä lukkoon, että ei voida jättää tämän varaan, vaan mennään alkuperäisellä suunnitelmalla.”\nTehyn Rytkösen mukaan hänelle ei missään vaiheessa sanottu, että studiokeskustelun toteutuminen olisi epävarmaa. Pikemminkin hänelle soittanut toimittaja joutui hieman ylipuhumaan Rytköstä, joka ei ollut osannut aamulla aavistaa päätyvänsä päivän aikana suoraan lähetykseen.\n”Tuskailin vaatteitani, ja hän sanoi, että tulet nyt vaan 19.45 maskiin”, Rytkönen sanoo.\nVille Kolarin mukaan Yle ei anna haastateltavien määrätä, millä ehdoin nämä tulevat suoraan lähetykseen. Hän kuitenkin sanoo, että haastateltavien kanssa voidaan keskustella siitä, kenen kanssa he osallistuvat keskusteluun.\n”Ei voi olla niin, että ihminen näkee ovella, että ketä siellä on ja kääntyy takaisin. Totta kai se käydään läpi, ketä on vieraina”, Kolari sanoo.\n”Usein esimerkiksi työehtoriidan osapuolet eivät neuvotteluaikana tule mielellään studioon, koska he eivät halua julkisuuteen. Meidän pitää pelata avoimin kortein – ja ihmisillä on oikeus kieltäytyä tulemasta. Emme me voi pakottaa ketään, mutta päätösvalta on aina meillä.”\nJos ministeri olisi asettanut haastattelulleen ehtoja ja hänet olisi silti otettu studioon, se olisi Kolarin mukaan kerrottu lähetyksessä.\n”Aina voi yrittää, ja niitä vääntöjä olen käynyt monta. Mutta ei meihin voi sillä tavalla vaikuttaa.”\nMillariikka Rytkönen pitää kohteliaana käytäntönä sitä, että suoran lähetyksen muista keskustelijoista kerrotaan etukäteen. Hän saattaa joskus myös itse ehdottaa hyviä keskustelukumppaneita vastapuolelta.\n”Mutta se on hyvässä hengessä – ei niin, että kuka suostuu tulemaan. ”\nA-Studio Aki Lindén haastattelut Millariikka Rytkönen Tehy Timo Lehtinen


Pyhäinpäivänä mahdollisuus keskusteluun hautausmailla - Tampereen seurakuntayhtymä\nPyhäinpäivänä mahdollisuus keskusteluun hautausmailla\nSeurakuntien työntekijöitä on keskustelemassa Kalevankankaan kappelin luona kello 15-19 ja tarjoamassa lämmintä juotavaa.\nPuhetta kuolemasta ja luopumisesta – keskusteluhetki kello 16.30 -17 Kalevankankaan isossa kappelissa.\nMuistojen musiikkia - pyhäinpäivän musiikkihetki Kalevankankaan isossa kappelissa. Kanttorit Petra Perttula ja Maiju Häyrynen musisoivat kello 16 ja 17. Vapaa pääsy\nSurun ja toivon musiikkia Kalevankankaan isossa kappelissa klo 19. Harjun Kanttorikvartetin uuden levyn musiikkia kuullaan Surun ja toivon musiikkihetkissä. Kanttorikvartetissa musisoivat kanttorit Sanna Ketola sopraano ja piano, Elina Peura sopraano ja urut, Hanna Kataja altto ja sopraano, Tarja Laitinen altto ja sopraano, Antti Sipola tenori, Lasse Kautto basso ja Janne Salmenkangas basso.\nSeurakuntien työntekijät ja vapaaehtoiset päivystäjät ovat paikalla keskustelemassa kello 11-17. Tarjolla lämmintä juotavaa.\nMessukylän kirkossa musiikkihetket kello 14 ja 15. Lauluyhtye Uoma, Katja Viljamaa ja Liina Viljamaa, sello.\nIltakirkko kello 17.\nLamminpään hautausmaan pääportilla kello 17-21 on tavattavissa pappeja ja diakoneja. Tarjolla on myös pipareita ja mehua.\nLamminpäässä on iso muualla nukkuvien muistelupaikka, jonne voi tulla muistelemaan muualle haudattuja vainajia.\nSurun ja toivon musiikkia Lamminpään isossa kappelissa klo 15 ja 17 sekä Kalevankankaan isossa kappelissa klo 19.\nHarjun Kanttorikvartetin uuden levyn musiikkia kuullaan Surun ja toivon musiikkihetkissä. Kanttorikvartetissa musisoivat kanttorit Sanna Ketola sopraano ja piano, Elina Peura sopraano ja urut, Hanna Kataja altto ja sopraano, Tarja Laitinen altto ja sopraano, Antti Sipola tenori, Lasse Kautto basso ja Janne Salmenkangas basso.


Yrittäjyys ja elinkeino | Pyhäntä\nPyhäntä elää yrittäjyydestä\nPyhäntä on kunta, jossa teollisuus on suurin työllistäjä.\nKunta on käynnistänyt aktiivisen elinkeinopolitiikan 1960-luvulla ja kehitystyö jatkuu, tosin nyt pääasiassa yritysvetoisesti. Leiviskänkankaan teollisuusalue on laajentunut ja teollisuuden tuotanto monipuolistunut. Teollisuusrakentaminen on vilkasta ja työpaikkakehitys on positiivinen.\nKunnasta löytyy edullisia teollisuustontteja yritysten tarpeisiin, hyvä yritysympäristö, vaihtoehtoja asumiseen ainutlaatuisen luonnon keskellä ja asianmukaiset kuntapalvelut.\nPyhännän yrityselämä perustuu alueelta saataviin raaka-aineisiin, ennenkaikkea puuhun. Puutuotealalle on syntynyt uusia yrityksiä niin, että puutuotealan osaaminen ja tuotteiden laatu ovat erittäin korkella tasolla. Myös elintarviketeollisuudella on vuosikymmenten perinteet paikkakunnalla ja viime vuosina tämä teollisuudenhaara on laajentanut merkittävästi toimintojaan Pyhännällä.\nYritysympäristö Pyhännällä on hyvä. Jos yritysidea syntyy, yritysneuvonta kunnassa ja seutukunnassa toimivat ja aloittava yrittäjä otetaan mielihyvin vastaan. Yhteistoiminnalla pyritään idean jalostamiseen yritykseksi. Kaavoitettuja teollisuustontteja löytyy ja kunnallistekniikka tonteille rakennetaan. Alueella on työvoimaa ja hyvätasoisia vuokra-asuntoja ja tontteja on saatavilla.\nPyhännän kunnassa yritysneuvontaa tarjoaa kunnanjohtaja Jouko Nissinen\n040 1912 201 / jouko.nissinen(at)pyhanta.fi\nYhteistyökumppaneina yritysneuvonnassa ja hanketoiminnassa ovat myös:\n040 5148 935 / ismo.makelainen[at)siikalatva.fi\nseutukuntajohtaja Hannu Saarinen\n0400 384 998 / hannu.saarinen[at)siikalatva.fi\nMaaseudun kehittämisyhdistys Keskipiste-Leader ry\ntoiminnanjohtaja Ilkka Peltola\n0400 838 528 / ilkka.peltola(at)keskipisteleader.fi\nLisäksi tietoa löytyy nettiosoitteesta: www.yritystulkki.fi/fi/alue/siikalatva/


Kannaksen lukio » Kannaksen opiskelijoita Juvenes translatores -käännöskilpailussa\nKannaksen opiskelijoita Juvenes translatores -käännöskilpailussa\nKannaksen lukio osallistui ensimmäistä kertaa Euroopan komission joka vuosi järjestämään Juvenes translatores -käännöskilpailuun. Suomesta kilpailuun arvottiin ilmoittautuneiden joukosta 13 koulua, sama määrä, kuin maalla on edustajia Europarlamentissa. Osallistujia sai olla koulua kohden 2-5, Kannaksesta osallistui neljä opiskelijaa.\nKilpailu järjestettiin 22.11. klo 11-13. Kilpailussa osallistuja kääntää tekstin haluamastaan kielestä vahvimmalle kielelleen. Tekstin ymmärtämisen lisäksi tulee tuottaa sujuva kohdekielinen teksti. Kannaksessa osallistujat valitsivat käännettäväkseen englantia ja ruotsia.\nKilpailu tarjoaa vuosittain mielenkiintoisen kokemuksen kielistä kiinnostuneille. Pääpalkintona jokaisessa osallistujamaassa on matka Brysseliin palkitsemistilaisuuteen.


Myydään Kerrostalo 4 huonetta - Joensuu Rantakylä Lauttatie 3 - Etuovi.com 9439224\nEtusivu > Joensuu > Rantakylä > Kohde 9439224\n4 h+k+(s), 86,0 m², 98 000 €\nKerrostalo, Joensuu, Rantakylä, Lauttatie 3\nHei! Haluaisin lisätietoja kohteesta: Lauttatie 3, Rantakylä, Joensuu (https://www.etuovi.com/kohde/9439224).\nAivan Rantakylän palvelujen välittömässä läheisyydessä olevan vuonna 1973 valmistuneen kerrostalon ylimmän (3.) kerroksen avara läpitalon päätyhuoneisto. Hyväkuntoisessa huoneistossa on remontoitu 2000 -luvulla keittiö, pesuhuone ja tehty sauna sekä uudistettu asuinhuoneiden pintoja.\nHyvin hoidetussa taloyhtiössä on uusittu mm. käyttövesiputket, ikkunat ja parvekeovet, lämmönsiirrin, lukostot ja kattohuopa sekä tehty julkisivuremontti lisäeristyksineen. Sijoittajalle pitkäaikainen vuokralainen valmiina.\nLauttatie 3, Rantakylä, Joensuu Kerrostalo, 4 h+k+(s) 86,0 m², 98 000 €\nLauttatie 3, 80160 Joensuu\nEm. vesimaksu on ennakkomaksu, tasaus huoneistokohtaisilla mittareilla.\nSeinämateriaalit: Asuinhuoneiden seinät tapetoitu/maalattu.\nLattiamateriaalit: Kahdessa mh:ssa muovilattiat, muissa asuinhuoneissa laminaattilattiat.\nKattomateriaalit: Keittiössä ja eteisessä paneelikatot, muissa asuinhuoneissa valkoiset tasoitekatot.\nKalusteissa vaaleat mdf-ovet. Koneistuksena jääkaappi, keraaminen liesi, liesituuletin ja astianpesukone.\nKokonaan vuonna 2005 laatoitettu pesuhuone, jossa wc-istuin, lavuaari, peili, kaapistot, suihku, suihkuseinät ja pesukoneliitäntä.\nVuonna 2005 rakennettu sähkökiukaalla varustettu sauna.\nAsunnossa kaksi vaatehuonetta, yhteistiloissa kylmäkellari.\nAsunto Oy Joensuun Lauttapossut\nPekka Poutiainen, JIP Isännöinti, p. 010 830 4102\nMankeli, Urheiluvälinevarasto, Jäähdytetty kellari, Talopesula/itsepalvelupesula, Väestönsuoja, Kuivaushuone, Taloyhtiössä on sauna\nLukostot uusittu v.-95. Käyttövesiputket uusittu ja asennettu huoneistokohtaiset vesimittarit v.-97. Tuuletusparvekkeet korjattu ja porraskäytävät maalattu v.-01. Lämmönsiirrin uusittu ja antenniverkosto digikelpoiseksi v.-06. Vesikate uusittu v.-08. Julkisivuremontti (lämpörappaus) sekä ikkunoiden ja parvekeovien uusiminen v.-08. Piha-alueen asfaltointi ja valvontakameroiden asennus talousrakennukseen v.-12. Ovipuhelimet v.-15. Liiketunnistimet porraskäytävien valoihin sekä IV-kanavien nuohous v.-16.\nUusista remonteista ei päätöksiä. Kunnossapitotarveselvitys nähtävissä välittäjällä.\n6 611,0 m²\nFI:9439224, AI:980920, CT:2018-08-14T11:27:10.117+03:00, MT:2018-08-29T05:46:35.272+03:00, PT:2018-08-14T11:27:10.099+03:00, OI:778, DISI:1006, CIC:kivi_3472391


Sää - MeteoFI | GFS / Pohjois-Suomi / Lämpötila 850hPa\nLämpötila 850hPa ennuste alueelle Pohjois-Suomi mallista GFS (US). Mallidatan on tuottanut NOAA National Weather Service, USA. Alemman troposfäärin lämpötila 850hPa (n. 1500m) korkeudella ei juurikaan vaihtele vuorokausirytmin mukaan. Siitä saa siis hyvän kuvan eri lämpöisten ilmamassojen oikeista sijainneista. Ilmakehässä lämpötila tyypillisesti laskee ylöspäin mentäessä enimmillään 9,8°C/km. Näin ollen pintalämpötila Suomessa voi enimmillään olla 15-17 astetta korkeampi. Helleilmamassasta aletaan puhua 8-10 asteen kohdalla. Pintalämpötilan toteutumisen kuitenkin vaikuttaa moni seikka mm. päivä/yö vaihtelu, talvi/kesä vaihtelu, pilvet, sade, kova tuuli, suurten vesistöjen läheisyys, maanpinnan korkeus jne. Myös sateen olomuodon voi arvioida 850hPa:n lämpötilakentästä. Sade tulee todennäköisimmin lumena alueella, jossa 850hPa:n lämpötila on nollan alapuolella ja vetenä alueella jossa lämpötila on plussan puolella.


Team KOnna: Jouluprojekti on paketissa ♥ "..minkään niin palkitsevan eteen en ole koko elämäni aikana kimpoillut."\nJouluprojekti on paketissa ♥ "..minkään niin palkitsevan eteen en ole koko elämäni aikana kimpoillut."\nSyksyllä päähänpistomaisesti alkunsa saanut vanhusten ilahduttamiseen suunniteltu joulumieliprojekti laitettiin pakettiin viime sunnuntaina. Kierrettiin joululaulujen merkeissä Hyvinkäällä, Järvenpäässä, Tuusulassa, Keravalla ja Vantaalla.\nMukaan lähti näiden alueiden vapaaehtoisia mukaan kukin tavallaan hoivakotien asukkaita jouluisesti muistamaan. Esimerkiksi tuotiin itse tehtyjä pipareita ja joulutorttuja, paikalle saapui paijattavaksi sekä rutisteltavaksi halikoiria, Willan Kahvila Hyvinkäältä lahjoitti ylijäämäleipomukset viemisiksi ja Fazer sponsoroi joulumakeisia. Aivan älyttömän suuri kiitos tästä. ♥ Ja erityiskiitos totaalisesta pulasta pelastaneille ystävilleni, jotka huolehtivat musiikillisesta puolesta.\nKiitos kaikille näille ja kiitos hoivakotien asukkaille, kun otitte meidät vastaan ja kiitos hoitajille kontaktoinnista ja erityisesti tekemästänne äärimmäisen arvokkaasta työstä. Se lämpö ja sydämellisyys, jolla näimme hoitajien asukkaita kohtelevan oli vaikuttavaa.\nSain idean, jonka muut auttoivat toteuttamaan. Varsin karmivan syksyn ja talven alkuosan sekasorron keskellä revin projektin kasaan enemmän tai vähemmän muiden avustuksella lähes väkisin. Moneen otteeseen riekaleina olevien hermojen kanssa vannoin, ettei enää koskaan ikinä ever mitään tällästä.\nMutta vierailujen jälkeen on sanottava, että minkään niin palkitsevan eteen en ole koko elämäni aikana kimpoillut. Kaikesta uhoamisestani huolimatta olen aivan varma, että ensi vuonna stressataan saman projektin äärellä taas.\nPäällimmäisenä mieleeni jäi eräs herttainen mummeli, joka lauluesityksen jälkeen pyysi luokseen ja otti käteni molempien hauraiden kämmeniensä väliin. Kyyneleet valuivat mummun poskilla, kun hän puristi kättäni ja kiitti koko sydämestään heidän muistamisestaan. Istuin polvillani siinä nojatuolin vieressä lattialla ja kamppailin ihan kohtalaisen voimakkaasti pintaan pyrkivän herkistelyn kanssa.\nMuutaman minuutin jutustelun aikana hän kysyi nimeäni toistuvasti, mutta ei pystynyt sitä muistamaan. Ja silti läpi koko keskustelun sain tarkkaa analyysiä esittämistämme kappaleista ja kohdista, jotka olivat häntä erityisesti miellyttäneet. Jokaisen lauseen väliin esitettiin kysymys mun nimestä. Musiikin mahti teki vaikutuksen. Lähimuisti ei rekisteröinyt uutta nimeä, mutta kymmenkunta laulua yksityiskohtineen se säilöi.\nSydäntä särkee, etten pystynyt järjestämään vierailua niin moneen paikkaan kuin olisin halunnut. Toivottavasti joku saisi tästä ideaa omalle lähialueelleen, ajallisesti pienellä uhrauksella voi tehdä paljon hyvää. Yksi ihminen kun ei voi ilahduttaa kaikkia, mutta jos jokainen tekisi omalta osaltaan voitavansa, niin saataisiin aikaan valtavasti hyvää.\nLupaan ja vannon, että Konna ja nelijalkainen yli kaiken myös mummuja ja pappoja rakastava DreamTeam tulee vierailemaan vuonna 2017 lähialueiden hoivakodeissa. Se on meidän pieni suuri teko.\n#projektinajoulumieli purkissa tältä erää. ❤⭐☃❄🎄🎅💖 Kiitos ❤\nKuva, jonka Jonna Räisänen (@jonnavain) julkaisi 18. 12ta 2016 klo 5.41 PST\nBy Konna klo joulukuuta 21, 2016


./ucp.php?mode=register&sid=dc229724f2eec49b53b003191d707102 Unohdin salasanani\n4002 viestiä • Sivu 81/267 • 1 ... 78, 79, 80, 81, 82, 83, 84 ... 267\nKirjoittaja HijoDelViento » 15.04.2009 20:38\nMiksi kirjoitti: ALEKSANDER SUREKIN\nEipä ollut hänkään. Voin sanoa vinkiksi että pelasi Sportissa SM-liigaa.\nKirjoittaja Miksi » 15.04.2009 20:55\nHerra Esko Nokelainen. Oli muuten hyvä kysymys Pitkästä aikaa.\nKirjoittaja HijoDelViento » 15.04.2009 20:58\nMiksi kirjoitti: Herra Esko Nokelainen. Oli muuten hyvä kysymys Pitkästä aikaa.\nPakko sanoa että tämäkin on väärin. Arvasin kyllä että tätä veikataan, koska hän todella voitti maailmanmestaruuden.\nMutta kysymys oli että kuka oli tuo ensimmäinen maailmanmestari? Esko Nokelainen oli vasta toinen.\nKirjoittaja Salama » 15.04.2009 21:07\nKiva katsoa, kun Miksi kysyy ja Hijo vastaa, itse veikkaan Clifford Stewartia.\nKirjoittaja HijoDelViento » 15.04.2009 21:12\nDaLightning kirjoitti: Kiva katsoa, kun Miksi kysyy ja Hijo vastaa, itse veikkaan Clifford Stewartia.\nEipä hänkään. Mutta jos taas annetaan vinkkiä, niin sanotaan että teki Sportin liigakaudella 18 tehopistettä runkosarjassa.\nKirjoittaja Miksi » 15.04.2009 21:19\nTiedän, että ylitän vastaus rajan, mutta kuitenkin vikalla Jaakko Hyttinen?\nKirjoittaja Salama » 15.04.2009 21:19\nMiksi kirjoitti: Tiedän, että ylitän vastaus rajan, mutta kuitenkin vikalla Jaakko Hyttinen?\nItse olin pistämässä samaa, mutta Miksi ehti ensin ja veikkaanpi sittenkin Tom Pietilä.\nKirjoittaja HijoDelViento » 15.04.2009 21:24\nDaLightning kirjoitti: Miksi ehti ensin ja veikkaanpi sittenkin Tom Pietilä.\nDaLightingin onni että Miksi ehti ensin, sillä Pietilä on oikea vastaus. On muuten voittanut useammankin maailmanmestaruuden ja olympiakultaakin. Ensimmäinen mestaruus tuli 1987.\nNiin, ja mestaruudet hän voitti Ruotsin maajoukkueen fysioterapeuttina.\nEli uutta kysymystä peliin.\nKirjoittaja Salama » 16.04.2009 14:47\nLuovutan vuoroni kysyä Miksille, kun hänen on monta kertaa hienosti yrittäänyt voittaa eikä vielä ole voittanut kuin pari kertaa, joten Miksi laittaapi kysymystä sen jälkeen kun on tämän viestin lukenut.\nKirjoittaja Miksi » 16.04.2009 15:19\nTässä se tulee :\nKuka voitti kaudella 1989-90 II-divisoonan Etelälohkon pistepörssin?\nKirjoittaja Afinogenov » 16.04.2009 15:27\nNo tietysti Jukka Hentunen\nKirjoittaja Miksi » 16.04.2009 15:34\nKirjoittaja Unknown » 16.04.2009 16:00\nPientä vinkkiä pöytään?\nKirjoittaja Miksi » 16.04.2009 16:09\nPelasi SM-liigassa seuroissa: Jokerit,Reipas,HPK\nKirjoittaja Salama » 17.04.2009 16:20


Jojo Moeysilta tänä syksynä suomennettu Pariisi yhdelle ja muita kertomuksia on yhdentoista novellin kokoelma, joka kuljettaa lukijaa niin Pariisin kujilla kuin Lontoon jouluvilinässä. Sen novelleissa käsitellään rakkautta ja rakastumista, eroja ja uusia alkuja. Kirjamessuilta ostamani teos on visuaalisesti kovin kaunis ja novellit ovat nopealukuisia, luinkin kirjan jo syksyllä heti messujen jälkeen.\nJälkikäteen ajatellen novellit olivat lämpimiä ja mukavia luettavia, helppoa ja hyvää viihdettä, mutta kovin syvälliseksi kertomukset eivät menneet eikä niistä lopulta jäänyt käteen kovinkaan paljoa. Tämä on sellainen teos, jonka ottaisi mielellään mukaan lomalle, koska sitä ei tarvitse juurikaan pureskella ja lyhyet novellit ovat muutenkin sopivaa luettavaa matkustaessa.\nPisin novelli on teoksen nimi- ja avausnovelli Pariisi yhdelle, joka on reilun sadan sivunsa turvin myös kokoelman mielenkiintoisin ja juonellisin. Novelli kertoo Nellistä, joka on lähtenyt Lontoosta junalla romanttiselle viikonloppumatkalle Pariisiin poikaystävänsä kanssa. Paitsi että poikaystävä ei ehdikään junaan ja ilmoittaa tekstiviestillä, ettei oikeastaan ole tulossa koko matkalle. Arka ja ujo Nell on aivan sekaisin vieraassa kaupungissa, mutta pikkuhiljaa romanttinen Pariisi osoittaa, ettei se petä. Niminovellista olisi mielellään ollut kokonaiseksi romaaniksikin aihetta ja teemaa. Hahmojen syventäminen olisi sopinut tähän kuin nenä päähän. Näin novellina Pariisi yhdelle jää kuitenkin loppupeleissä hieman vajaaksi.\nKuherruskuukausi Pariisissa -novelli taas kertoo Ne, jotka ymmärtävät kauneutta -romaanista tutuista hahmoista nimittäin Livistä ja Davidistä sekä heidän häämatkastaan Pariisiin ajalta ennen kuin romaanin tapahtumat alkavat. Samalla käydään toki myös romaanin tyylisesti väliin Pariisissa vuonna 1912 Édouard Lefèvren ja Sophien avioliiton alkutaipaleella. Aikatasot nivoutuvat toisiinsa novellin edetessä taitavasti kuten myös romaanissa. Tämä on toinen kokoelman onnistuneista novelleista, mutta se kenties johtuukin juuri siitä, että hahmot ovat valmiiksi jo tuttuja ja siten novelli vain täydentää jo valmista tarinaa.\nMonet muut kokoelman novelleista jäävät hieman lyhyiksi ja vaisuiksi kuten Twiittailua, Rakkautta iltapäivällä tai Pyy pivossa, joiden sisältökään ei ole juuri jäänyt mieleeni. Epäuskottavat juonenkäänteet toki kuuluvat osin genreen, novellimuodossa ne ehkä korostuvat turhan paljon kuten novellissa Ryöstö tai Jouluostoksilla, joista jälkimmäinen kyllä on lopulta hauska, lämmin ja voimaannuttava. Muutamassa novellissa onkin kyllä myös hauskoja yksityiskohtia ja tarinoiden naispäähenkilöt löytävät itsensä aivan eri tavalla kuten hauskassa novellissa Krokotiilinnahkakengät, jossa päähenkilö Sam huomaa kuntosalilta lähtiessään ottaneensa mukaansa väärän treenikassin ja hänen mukavat kävelykenkänsä ovatkin nyt vaihtuneet vieraan naisen huimaaviin Louboutinin korkokenkiin, joissa hänen on pakko lähteä työpalaveriin.\nJojo Moyesin ja chick litin ystävälle tämä kokoelma on oikein mainiota luettavaa, ja sopii erityisesti nauttivaksi kahvikupillisen ja macarons-leivosten kera. Helmetin lukuhaasteessa novellikokoelma sopii mm. kohtiin: 7. Kirja kertoo paikasta, jossa olet käynyt (Pariisi ja Lontoo), 12. Kirja liittyy Isoon-Britanniaan, 18. Eurooppalaisen kirjailijan kirjoittama kirja, 30. Kirjan kannessa on kaupunkimaisema, 36. Kirjassa ollaan yksin, 42. Kirjailijan nimi viehättää sinua ja 49. Vuonna 2019 julkaistu kirja.\nJojo Moyes: Pariisi yhdelle ja muita kertomuksia.\nAlkuteos: Paris for One and Other Stories. 2016.\nchick lit elina Gummerus Moyes Jojo novellit ulkomainen kaunokirjallisuus\nTunnisteet: chick lit elina Gummerus Moyes Jojo novellit ulkomainen kaunokirjallisuus


Suomi voitti maakilpailun 99 pisteellä. Ruotsi sai 85 pistettä - Kaupunki | HS.fi\nSuomi voitti maakilpailun 99 pisteellä. Ruotsi sai 85 pistettä\nHelle, Åström, Nurmi, Niittymaa ]a Tuulos eilispäivän suomalaisvoittajia. Ruotsi voitti täpärästi loistavan viestinjuoksun.\nJulkaistu: 7.9.1925 11:01\nMaaottelun toisen päivän kilpailut eilen saatiin pitää odottamattoman hyvissä olosuhteissa. Viime päivien sadekuurot pysyttelivät loitolla ja kun kilpailut olivat kuumimmillaan ja mielialat jännittyneimmät, heloitti aurinkokin. Yleisöä oli kilpailupaikalla vieläkin enemmän kuin lauantaina.


Olemme paketoineet sinulle luotettavan ja laadukkaan tulevaisuuden monitoimikoneen läpinäkyvään laatikkoon!\nKun sinulla on tarve tai idea, meillä on rajattomat mahdollisuudet toteuttaa ne!\nLaitteet & Muut palvelut\nPrentan suunnittelema ja\nSuomessa valmistama kahden suuttimen 3D-tulostin!\nDuo – Prentan pieninkin tulostinmalli on jo suurin kotimainen\nKaksi suutinta vakiona\nMuistikortinlukija sekä käyttöpaneeli vakiona\nSuuri tulostusala 20 x 20 x 20 cm\nValaistu läpinäkyvä rakenne\nDuo on suunniteltu erityisesti pienyrityksille sekä oppilaitoksille.\nDuon tulostusala on noin 20 x 20 x 20 cm. Tulostusalusta on lämmitettävä lasilevy.\nTulosta kaksivärisiä kappaleita tai tulosta toisella pursottimella tukimateriaalia vaikeisiin tulosteisiin. Suutinkoko on 1,75 / 0,4 mm. Suuttimina on jäähdytetyt ja luotettavat E3D-suuttimet, jotka eivät tukkeudu pitkissäkään tulostuksissa. Suuttimien tulostuslämpötila 150-275 °C.\nDuon kappalejäähdytin mahdollistaa vaikeiden muotojen tulostamisen myös ilman tukimateriaalia.\nTulostuskerroksen paksuuden voi määritellä tarpeen mukaan. Prenta Duo 3D-tulostin on testattu 0,05-0,4 mm kerroksilla. Yleensä 0,25 mm antaa riittävän tarkkuuden ja laadun.\nTulostusnopeus on kompromissi tulostusjäljen ja -nopeuden kesken. Kappaleen uloimmat eli näkyvät kerrokset kannattaa tulostaa hitaammalla nopeudella, kun taas täytöissä voi käyttää suurempaa nopeutta.\nDuolla on tulostettu jopa yli 250 mm/s nopeudella, mutta yleensä 60-160 mm/s on todettu hyväksi. Muovilaadusta riippuen suurempi nopeus voi vaatia suurempaa suuttimen lämpötilaa, joka taas vaikeuttaa siltauksia sekä pintakerroksen yksityiskohtaisten muotojen tulostamista.\nSopivat arvot selviävät kokeilemalla, mutta tulostimen mukana toimitetaan hyväksi todetut tulostusprofiilit perusmuoveille (PLA/ABS).\nPrenta Duo 3D-tulostimeen käyvät kaikki muovitulostimiin tarkoitetut tulostusmateriaalit, PLA, ABS, PVA.\nMuita soveltuvia materiaaleja ovat mm. Petg, Flex-filamentit, puukuitufilamentit, metalliseosfilamentit, hiilikuituseokset, grafeenifilamentit sekä monet muut!\nPrenta Duossa on etulevyssä vakiona käyttöpaneeli sekä SD-muistikortinlukija. Tietokoneen pitäminen laitteessa kiinni ei siis ole välttämätöntä tulostuksen aikana!\nsyvyys: 38,0 cm\npaino n. 15 kg ilman tulostusmateriaalikeloja\nPrenta pidättää oikeuden muutoksiin.


ID 1558224. Maatalouskoneet\nLisätiedotToimiva takapotku perusvarma Ford. Huollettu ja kuluvia osia vaihdeltu. Renkaat hyvät ja kaikki varusteet toimii eikä tiputtele öljyjä. Kuvan lähes käyttämättömän ja hienosti pakettina toimivan kaivurin kanssa hinta 7500€.\n***** Ei ole mitään vikoja? Mitä on huollettu/vaihdettu. Lähteekö pakkasella käyntiin?\nVaihto-id: Audi A4 (Myyty) - Nettiauto ***** vastasi @\n4 500 € Ford 4600 '77\n4 900 € Ford 8700 '77\n5 000 € Ford 6700 '78\n5 200 € Ford tractor '77, 45tkm\n5 500 € Ford 4000 '78\n5 800 € Ford 4600 '76\n5 950 € Ford 5600 '76\n6 790 € Ford 6700 '78\nSoita: 3999 € Ford 4600 876-RJ, Nettikone ID 1558224 Hakutulokset


Kuinka olet häissä kauniina yksinkertaisten joogaoppien avulla? - Satu - Ninka Nordic Light\nSchmuck zum Feiern\nInländischen Ninka Schmuck\nHit space bar to expand submenuTaschen, Zubehör, Bohojewellery\nNordic Light Kollektion\nNordic Spring Kollektion\nKuinka olet häissä kauniina yksinkertaisten joogaoppien avulla? - Saturakkaus\nKuinka olet häissä kauniina yksinkertaisten joogaoppien avulla?\nOlen kirjoittanut kuinka rakkaus kaunistaa ihmistä jutussa Rakkauden kaunistava voima. Nyt kirjoitan kuinka jooga voi auttaa ketä tahansa kauniimmaksi ja hyvinvoivemmaksi.\nKaikki tietävät, että ihminen tarvitsee hyvät yöunet, terveellistä ruokaa ja riittävää liikuntaa voidakseen hyvin ja ollakseen luonnollisesti kaunis. Mitä se käytännössä tarkoittaa kunkin ihmisen kohdalla on kuitenkin toinen juttu. Ja vaikka ihmisellä olisi kaikki tieto maailmassa, mutta jos motivaatio sen käytäntöön laittamiseen puuttuu, ei siitä tiedosta ole mitään hyötyä.\nEli aloitetaan nyt motivaatiosta. Miksi haluat olla häissä kaunis? No ainakin sen tähden, että voit hyväksyä itsesi sellaisena kuin olet ja siten olla hyvällä mielellä ja suhtautua siten positiivisesti muihin ihmisiin. Kauneuteen panostaminen voi olla myös joillekin parempi motivaattori kuin terveenä pysyminen, mikä tietenkin olisi toivottavaa juhlapäivän koittaessa.\nOlennaisinta siis on, että kykenet pitämään itsestäsi häissä ja jos se tarkoittaa sitä, että kauniimpana pidät itsestäsi enemmän, niin panostetaan nyt siihen. Milloin olet viimeksi pitänyt itsestäsi erityisen paljon ja millainen olit silloin? Olitko kenties rentoutunut, lihakset eivät olleet jännittyneet, seisoit ryhdikkäästi ja hymy irtosi helposti? Sinun oli ehkä helppo ottaa kontaktia toisiin ihmisiin ja sinusta oli ainakin ihan OK näkyä? Kuinka jooga voisi auttaa sinua pitämään itsestäsi enemmän ja siten nauttimaan ainutlaatuisesta kauneudestasi?\nMatsyasana eli kala-asana\nJoogan voi määritellä muun muassa itsehoitomenetelmäksi hyvän terveyden saavuttamiseksi ja ylläpitämiseksi. Jooga on erityisen hyödyllinen harrastus naisille, sillä se auttaa hormonitasapainon saavuttamisessa naisen jokaisessa elämänvaiheessa. Säännöllinen joogan harrastaminen auttaa pääsemään eroon kuukautisia edeltävästä väsymyksestä ja masennuksesta, lievittäen myös itse kuukautisista johtuvia vatsa- ja alaselkäkipuja.\nKala-asanan edistynyt variaatio\nHyvä liike naisille kaikissa elämänvaiheissa on muun muassa kuvassa esiintyvä Matsyasana eli kala-asento. Se poistaa jäykkyyttä niska-hartia-alueelta ja venyttää selkärankaa, sekä edistää kilpirauhasten toimintaa. Kilpirauhanen on kehon tärkein rauhanen, joka kontrolloi muita rauhasia. Rintakehän avaaminen lisää keuhkojen kapasiteettia ja helpottaa syvää hengitystä. Asana parantaa myös ryhtiä ja poistaa kaksoisleukaa.\nOn monia määritelmiä siihen, kuinka monta kertaa jotain täytyy tehdä, jotta se helpottuu. Yksi ohje on tehdä jotain 30 kertaa, jotta siihen tottuu, 60 kertaa sen tehtyä, siitä tulee kuulemma tapa. Eli mitä jos kokeilet seuraavat 60 päivää tehdä kala-asanan?\nOhjeet kala-asanan tekemiseen:\nKoukista polvet ja paina jalkapohjat alustaan ja nosta takamusta niin, että saat kädet pakaroiden alle kämmenet ja kyynärpäät alustaa vasten.\nLaske pakarat kämmenselkien päälle, suorista jalat ja nosta rintarankaa ylös, jolloin selkä nousee alustasta ilmaan kyynärpäihin tuettuna, mutta päälaki jää alustaan kiinni.\nJos pää on irti alustasta, anna niskan rentoutua ja pään riippua vapaasti tai liu'uta käsiä varpaita kohti, jotta päälaki laskeutuu kokonaan alustaan.\nHengitä rauhallisesti ja rentouta kasvojen lihakset.\nPysy asennossa vähintään kolmen syvän palleahengityksen ajan.\nRullaa selkä hitaasti takaisin alustaan ja tuo kädet sivulle kämmenet kohti kattoa.\nLepää hetki ja toista kerran tai kahdesti.\nSarvangasana eli hartiaseisonta\nJos kala-asennon jälkeen haluat tehdä vielä toisen vähän vaativamman kauneusasanan, suosittelen Sarvangasanaa eli hartiaseisontaa. Sitä sanotaan kuningatarasanaksi, sillä se on yksi tärkeimmistä asanoista terveyden kannalta ja sillä sanotaan olevan erityisesti kauneutta lisääviä ominaisuuksia, kuten ryppyjen siloittuminen kasvoilta ja suonikohjujen katoaminen jaloista. Ryppyjen siloittumisen lisäksi sen sanotaan tuovan hehkun kasvoille, johon syynä on siis verenkierron lisääntyminen kasvoissa. Jotta muutokset näkyisi, täytyisi tämä asana kuitenkin tehdä jopa 3-5 kertaa päivässä. Mutta muista siis, jos mielesi tekee vaikka puristaa näppylä kasvoiltasi, tee mieluummin hartiaseisonta.\nHartiaseisontaa ei suositella tehtäväksi, jos kärsit korkeasta verenpaineesta, sinulla on kuukautiset, olet raskaana, olet kärsinyt sydänvaivoista ja silmäsairauksista.\nHartiaseisonnan edistynyt variaatio\nOhjeet hartiaseisonnan tekemiseen:\nNosta jalat ilmaan 90 asteen kulmaan, tue kämmenillä itseäsi alustaa vasten, sekä aktivoi keskivartalon lihakset.\nHeilauta itsesi ylös hartioiden varaan, ja aseta kämmenet heti tukemaan alaselkää. Oikaise selkä, jotta saat kehon hartioiden päälle, ilman, että niska rasittuu.\nSuorista jalat, mutta pyri pitämään jalkojen lihakset rentoina.\nPysy asennossa muutaman syvän palleahengityksen ajan tai pidempään, jos hyvältä tuntuu. Aluksi ei kuitenkaan paria minuuttia pidempään.\nPalaa rauhallisesti ja hallitusti selinmakuulle.\nJooga ei kuitenkaan ole vain fyysisiä liikkeitä, vaan paljon muuta. Itse olen Sivanandajoogaopettaja. Sivanandajoogassa asanoiden lisäksi olennaista ovat hengitysharjoitukset, rentoutusharjoitukset, ayurvedinen ruokavalio ja positiivinen ajattelu ja meditointi. Kaikki nämä yhdessä tukevat ihmisen terveyttä ja kauneutta.\nSaturakkaus-jäsenalueella avattiin viime perjantaina 18.9. rauhallisen läsnäolon takkahuone ja olohuone, pian avataan myös jooga- ja tanssisali, sekä Saturakkaus Spa naisille.\nJohanna Jääskelä, VTM\nJohanna Jääskelä on Saturakkaus Oy:n toimitusjohtaja ja kirjailija, joka elää onnellisena elämäänsä unelma-aviomiehensä ja heidän tyttärensä ja Cavalier kingcharlesinspanielipennun Jaden kanssa, joka toimii myös yrityksen brändilähettiläänä ja jakelee rakkauden makupaloja Saturakkauden somekanavissa. Johanna perusti Saturakkaus Oy:n miehensä Juhan kanssa, jotta voisi auttaa ihmisiä kasvamaan yhdessä kokonaiseksi ja siten voimaan hyvin parisuhteessa. Aito rakkaus luo hyvinvointia ja kaikki Saturakkaus Oy:n palvelut tähtäävät siihen, että ihmiset pääsisivät käsiksi aitoon rakkauteen itsessään ja kykenisivät osoittamaan sitä itsensä lisäksi myös kumppanilleen ja muille läheisille.\nKuvat: Johanna Jääskelä


Sympaattinen asunnonvälittäjä Jenny Vento piti projektista hienosti huolta alusta loppuu asti. Yhteistyö oli miellyttävää, sujuvaa ja ammattitaitoista.\nAsunnon myynti sujui vaivattomasti ja nopeasti. Välittäjä oli erittäin ammattitaitoinen ja todella mukava!\nKiitokset sujuvasta, ammattitaitoisesta ja tuloksekkaasta työstä!\nJenny on oikein osaava ja asiakaspalveluhenkinen. Hän oli helposti tavoitettavissa ja minusta tuntui, että hän todella teki kaikkensa myydäkseen asuntoni parhaaseen hintaan. Asuntoni kuvista tuli erinomaisia välittäjän pienillä stailauksilla. Pieni miinus tulee hänen pyyntihintaehdotuksestaan, joka oli reilusti alle kauppahinnan. Onneksi halusin itse lähteä myymään kovemmalla hinnalla ja Jenny tarttui ilomielin ehdotukseeni. Kaiken kaikkiaan olin kuitenkin todella tyytyväinen myyntiprosessiin ja sen sujuvuuteen. 5/5\nLoistavaa palvelua, aina ajoissa, piti myyjän ajantasalla.\nYstävällinen, ammattitaitoinen välittäjä\nErittäin asiantuntevaa ja ystävällistä asiakaspalvelua\nOlemme erittäin tyytyväisiä yhteistyöhön Jennyn kanssa. Kaikki sujui todella ammattimaisesti. Voisin suositella Jennyä muillekin, jos haluaa tehokkaan, markkinat tuntevan ja ammattitaitoisen välittäjän. Yhteydenpito oli helppoa ja mutkatonta.\nKaikki alusta loppuun sujui aivan täydellisesti! Koko prosessi sujui todella vaivattomasti ja asuntomme myytiin nopeammin ja paremmalla hinnalla kuin osasimme odottaa. Meillä oli koko ajan sellainen tunne että olemme parhaissa mahdollisissa käsissä. Suosittelemme lämpimästi Jennya muille (ja olemme niin jo tehneetkin).\nSam Stenius ja Ella Smeds, Helsinki\nVoimme varauksetta suositella Jennyä kokemuksemme pohjalta. Jenny on erittäin ammattitaitoinen ja asiakkaan huomioonottava ammattilainen. Hänen kanssa ei tarvitse odotella ja arvailla, että miten asiat kulkevat ja saat vastauksen asiaan kuin asiaan miltei heti. Elämän suurimpien päätösten ja hankintojen tekeminen on Jennyn kanssa sujuvaa ja mukavaa. Kiitokset Jennylle esimerkillisesti hoidetusta asuntokaupasta.\nSami ja Terhi Komulainen\nJenny hoiti koko prosessin todella ammattimaisesti ja hienosti alusta loppuun. Olen suositellut häntä jo tuttaville, jotka harkitsevat asunnon myyntiä.\nJenny teki loistavaa työtä. Arviokäynnistä lähtien homma tuntui olevan tiukasti ”hanskassa”, ja kauppa toteutui mielestämme yllättävänkin nopeasti, mutta juuri niissä aikaraameissa, jotka Jenny jo välityssopimusta tehdessä ilmoitti. Tehokasta ja aktiivista tarjousneuvottelujen ylläpitämistä, sopivasti meille vinkkiä miten toimia, mutta siten, että kaikki päätöksenteko oli täysin meillä, ei siis esim. painostusta hyväksyä alakanttiin annettu tarjous.\nJenny on miellyttävä, tehokas ja hoiti myyntiä pitäen yhteyttä joka tilanteessa meihin kolmeen asunnon myyjään. Pojillani 11 % osuus asunnosta.\nVaikka toinen poika halusi korottaa asunnon myyntihintaa paljon yli alueen käyvän hinnan, ei Jenny Vento täysin tyrmännyt kovaa hintaa, vaan jousti kuitenkin. Ja asunto meni heti sillä kovalla hinnalla kaikkien hämmästykseksi kaupaksi, kuten puhuimme, että kokeillaan, joku voi haluta juuri siltä alueelta ja maksaa sen hinnan. Kiitokset Jennylle hyvästä välittäjän työstä ja stailauksesta.\nJenny toimi välittäjänä ostaessamme unelmiemme kotia Espoossa ja kaupat sujuivat mutkattomasti. Saimme nopeasti kaiken tarvittavan tiedon sekä asunnosta, että kaupantekoon liittyvistä asioista. Emme ole kokeneita asunnon ostajia, mutta meillä oli turvallinen tunne tehdä kauppoja, sillä Jenny piti meidät koko ajan tilanteen tasalla ja huolehti kaikesta todella hyvin.\nTästä syystä valitsimme Jennyn välittäjäksi myös oman asuntomme myynnissä. Asunto saatiin todella nopealla aikataululla myyntiin, yksityisesittelyjä pidettiin lukuisia heti ilmoituksen julkaisua seuraavana päivänä ja parissa päivässä meillä oli asunnosta hyväksytty ostotarjous yli pyyntihinnan. Olemme olleet enemmän kuin tyytyväisiä Jennyn palveluun ja suosittelemme häntä lämpimästi kaikille.\nTita & Ville, Espoo\nWe are more than happy how Jenny has dealt with us buying the row house in Maksaruohonpolku. From the very beginning until now we felt that she really cared about us and the whole process. She answers always very fast and is very generous with her time for us e.g. when taking measurements in the flat etc. We are very impressed by her service. I would consider even to ask her to sell my apartment in Roihuvuori once I would like to sell it. She is the best real estate agent I ever had contact with. Congratulation for having her in your team!\nYvonne Frye & Teppo Ali-Mattila, Helsinki\nJenny teki ison pohjatyön asuntomme myyntiä varten ja asunto myytiin lopulta jo ennen ensiesittelyä pyyntihinnalla. Hänellä on erinomainen visuaalinen silmä ja asuntomme parhaat puolet tulivat esiin niin esittelytekstissä kuin valokuvissakin. Yhteydenpito joka suuntaan sujui erittäin ammattitaitoisesti ja välittömästi. Kokemus oli mitä parhain – kiitos vielä Jenny!\nMauri Heikura, Helsinki


JÄKÄLÄÄ JA SAMMALTA - Checklistbyblond\nEiliseltä kierrokselta eri myymälöissä, jäi Ikeasta käteen mm. tämä sinkkiämpäri ja vihoviimeinen kappale kolmen sipulin hyasintteja. Juuri ne mitä halusinkin! 🙂\nPlantagenista tarttui matkaan Lucia-neidon seppelettä muistuttava kynttilänpidike 🙂 Rautalangasta taivutettu kehikko sydänkuvioineen, kruununkynttilöitä ja vähän jäkälää metsästä. Melko kiva tämäkin!\nIlta jatkunee tuota alttaria tuijotellessa, kun Tanssii tähtien kanssa -finaali alkaa! Pidän peukkuja Rakelille, hän on luonnonlahjakkuus ja liike on mielestäni pakotonta. Rakel ja ennen kaikkea Jani ansaitsi ehdottomasti paikkansa finaalissa. Saas nähdä kuin käy…!\nJulkaissut: Heidi / Checklist - 17.11.2013 klo 17:54 -\n8 kommenttia “JÄKÄLÄÄ JA SAMMALTA”\nKiitos kaunis:) On kiva saada vähän luontoa kotiin.
\nHmmmm…. kävinkin kurkkaamassa, että mistä ronteista on kyse ja arvaus osuikin oikeaan, eli kissoihin. Juu, voi olla ettei sammaleista olis hetken kuluttua paljon jäljellä 😉\nIhan mielettömän kauniita asetelmia. 🙂\nKiitti! 🙂 Nämä myös syntyivät tosi helposti! 🙂\nKiitti 🙂 No ehkä joskus muutaman vuoden päästä jos/kun tytär muuttaa pois kotoa, me muutetaan hänen huoneeseensa ja meidän makkarista tehdään sitten kirjasto/vierashuone/tv-huone-yhdistelmä? 🙂\nErittäin kauniit asetelmat 🙂 Tykkään tosi paljon.
\nVoi kiitos :)


Koripojille miesten I divisioonan suosikin viitta\n28.9.2005 Koripallon miesten I divisioona käynnistyy Korisliigan ohella tulevana viikonloppuna 1.-2.10. Sarja on kokonaisuudessaan kovempi kuin viime vuonna ja selkeää suosikkia kuten ToPo viime kaudella ei ole. Tiistaina järjestetyssä miesten I divisioonan avausinfossa joukkueet laskivat suosikin viitan kuitenkin Forssan Koripojille.\nKorisliigan supistamisen myötä I divisioonassa pelaa viime vuosina perinteisesti SM-tasolla pelanneita joukkueita kuten Äänekosken Huima, BC Nokia, Team Componenta Karkkilasta ja Salon Vilpas. Myös Kauhajoen Karhu ja Lapuan Korikobrat ovat vahvoja joukkueita sarjan kärkipäähän.\nUusi rinnakkaislisenssisääntö tulee mahdollistamaan alle 22-vuotiaiden pelaajien pelaamisen useammassa joukkueessa. I divisioonassa tämän säännön puitteissa niin sanotuiksi farmiseuroiksi tulevat lukeutumaan Rekolan Urheilijat ja Turun NMKY.\nRekolan Urheilijat ovat tehneet kesän aikana tiiviisti yhteistyötä ToPon kanssa ja joukkueen päävalmentaja Eero Nikkarinen pitää tätä erittäin toimivana.\n- Koko yhteistyö on suunniteltu tarkasti ja tiedämme ketkä pelaajat harjoittelevat ja pelaavat milloinkin ja missä. Olemme pyrkineet myös pelillisesti yhtenäiseen pelitapaan ToPon kanssa, Nikkarinen kertoo.\nTurun NMKY on puolestaan harjoitellut kesän aikana osaksi Aura Basketin kanssa ja tämä on auttanut pelaajia kehittymään entisestään. Liikettä varmasti pelaajistossa tulee olemaan molemmilla farmijoukkueilla, mutta se nähdään molempien joukkueiden valmentajien näkökulmasta pelaajalähtöisesti positiivisena asiana.\nHelsinkiläisseurat HNMKY ja Pantterit ovat haastajan rooleissa. Pantterit on siirtänyt ottelunsa Itä-Helsinkiin, jonne ne Ville Liimon mukaan kuuluvatkin.\n- Itä-Helsinkiläisen joukkueen on pelattava Itä-Helsingissä. Toivottavasti pelipaikan muuttamisen myötä katsojatkin löytävät tiensä paremmin seuraamaan Panttereiden otteluita, sanoo Liimo, jolta valmennusjohto odottaa läpimurtokautta.\nHNMKY:n kokenut valmentaja Alf Strömberg on panostanut pelaajien fysiikka harjoitteluun.\n- Joukkueessa on tullut paljon pelaajavaihdoksia. Kesä on painottunut fysiikka harjoituksiin ja koripallo astui täysillä mukaan noin kuukausi sitten. Eero Levän paikalle tuli muutama pelintekijä esimerkkinä Antti-Jussi Sipilä, kertoo Strömberg.\nKarkkilan tavoitteena olla kaupungin ykköslaji\nTeam Componenta on valmistautunut kauteensa huolella. Päävalmentaja Timo Hakamaa aloitti joukkueen kesäharjoittelun hyvissä ajoin toukokuussa ja harjoitusmäärät ovat olleet maksimaalisia.\n- Kesä on sujunut hyvin. Toivon vielä kuitenkin joukkueelta parempia otteita harjoituksissa kuin mitä tähän mennessä olen nähnyt. Meillä on aika ohkanen joukkue, mutta tavoitteet ovat pelillisesti kolmen parhaan joukossa, kertoo Hakamaa.\nHakamaa nosti toiseksi tärkeäksi tavoitteeksi Componentan säilymisen kaupungin ykköslajina. Fanikulttuuria kaupungissa on jo hyvissä määrin, mutta Hakamaa haluaa saada Karkkilan kaupungin vielä enemmän mukaan koripallotoimintaan.\n- Salibandy on kova kilpailija meille. Olemme tehneet kovaa työtä saadaksemme joukkueen taloudelliset puitteet kuntoon Korisliigaa varten. Olemme päässeet nyt siihen pisteeseen, että pohjaa nousulle on saatu aikaiseksi. Karkkilan kaupungin panostukset olisivat tervetulleita. Uskon nousuprojektin kestävän 2-3 vuotta, toteaa Hakamaa.\nMiesten I divisioonajoukkueet kaudella 2005–2006\nRekolan Urheilijat, Vantaa\nTeam Componenta, Karkkila


2840 viestiä • Sivu 73/142 • 1 ... 70, 71, 72, 73, 74, 75, 76 ... 142\nKirjoittaja Darrell » 09.04.2012 00:26\nKirjoittaja Pokenikke » 09.04.2012 00:44\nen mene massan mukana, harmittaa kun bannit loppu, oli ainakin pätevä syy pysyä pois täältä =D\n(en viittaa tällä siihen että haluaisin uudet bännit =D)\nKirjoittaja Regimeta » 09.04.2012 01:02\nPääsin eroon toisista tittelipelistä saaduista bänneistä. Huhhuh... Ei siitä mitään muuta haittaa ollut, mutten voinut sopia yhtä vaihtoani loppuun ja jouduin odottamaan 6 päivää ennen vastaamista. :p\nKirjoittaja Digia » 09.04.2012 02:20\nOn tämä titteli vain niin kiva : D\nKirjoittaja Zhaituki » 09.04.2012 03:19\nJooh tämä vapaavalintainen titteli juttu oli kiva.\nKirjoittaja R0xu » 09.04.2012 08:52\nsuuri kysymys kuuluukin miksi tittelit pitää jaksaa ottaa pois ;o\nKirjoittaja OshaFan » 09.04.2012 09:12\nVaroituksia saa ja banneja saa, jos haluaa, vaikkakin se ei ole suositeltavaa.\nMutta titteliä taas ei. Joko antaa kaikille tittelit tai ei kenellekään.\nEi se olisi reilua esim. niille, jotka saivat kaksi kertaa bannit tittelipelissä, että sen onnekkaan kuutosen saajat saisivat loputtoman tittelin.\nHienoja titteleitä olette btw keksineet\nKirjoittaja R0xu » 09.04.2012 09:54\nOshaFan kirjoitti: Ei se olisi reilua esim. niille, jotka saivat kaksi kertaa bannit tittelipelissä, että sen onnekkaan kuutosen saajat saisivat loputtoman tittelin.\nItsehän gettasin juuri tuolleesti ": D"\nEipä tainnut vanhallakaan foorumilla saada titteleitä reilusti.\nKirjoittaja Tas » 09.04.2012 16:48\nVanhalla foorumilla titteleiden jako sentään oli helppoa, kun ne pystyi laittamaan suoraan käyttäjän profiilista. Täällä taas pitää luoda uusi "titteliryhmä" samaan tapaan kuin uusi käyttäjäryhmä ja sitten sijoittaa se yksi tietty käyttäjä, jolle tuo vasta luotu titteli tarkoitettiin, siihen ryhmään. Sovittiin tänne siirryttäessä, ettei oteta niitä titteleitä käyttöön ihan tasa-arvon vuoksi, vanhalla foorumilla kun niitä tosiaan annettiin hyvinkin herkästi kavereille, eikä mitenkään reilusti kaikille.\nKirjoittaja OshaFan » 09.04.2012 16:59\nOlipas se silloin helppoa O.o\nYhdessä foorumissa ollessani ylläpitäjänä vähän testailin näitä tittelijuttuja enkä oikein osannut\nViimeksi muokannut OshaFan päivämäärä 10.04.2012 19:41, muokattu yhteensä 1 kerran\nKirjoittaja Mewtwolover » 09.04.2012 17:42\nTas kirjoitti: Täällä taas pitää luoda uusi "titteliryhmä" samaan tapaan kuin uusi käyttäjäryhmä ja sitten sijoittaa se yksi tietty käyttäjä, jolle tuo vasta luotu titteli tarkoitettiin, siihen ryhmään.\nEi siinä mitään ryhmää luoda, siinä luodaan ensin titteli ja sitten laitetaan se tietylle käyttäjälle. Tuo tittelin luonti siis tapahtuu eri paikasta kuin sen laittaminen käyttäjälle, mikä tekee tittelien jakamisesta hieman monimutkaisempaa kuin vanhalla foorumilla. Tittelien poisto sen sijaan käy ihan nappia painamalla, joten se ei vaadi sen kummempaa jaksamista.\nKirjoittaja Tas » 10.04.2012 17:37\nTämän takia käytin heittomerkkejä. Ei tosiaan tarvitse luoda mitään ryhmää, vaan titteli, joka toimii ryhmän tavoin. Sinne halutun tittelin alle siis pitää sijoittaa käyttäjät samaan tapaan kuin ryhmiinkin.\nKirjoittaja Mewtwolover » 11.04.2012 21:20\nVIITANEN ISKEE!! JYP MENEE FINAALIIN!! Nauttikaa pronssipelistä, Jokerit!\nKirjoittaja Timantti » 11.04.2012 22:00\nHarmi että Blues ei onnkistgunut samaan suoritukseen :c Nojaa, kyllä pronssikin kelpaa >: D\nKirjoittaja Jontukka » 11.04.2012 22:22\nKappas kappas, my little pony friendship is magic pääsi mtv3:n kymppi uutisiin. : )\nKirjoittaja icewortex » 12.04.2012 07:53\nJES!! Pääsin BrickForcen closed betaan!\nKirjoittaja X-Pertti » 12.04.2012 15:36\nicewortex kirjoitti: JES!! Pääsin BrickForcen closed betaan!\nNiin mäkin! Juhlitaan!\nKirjoittaja Doragon » 12.04.2012 18:48\nMeikä niin rakastaa amiksen vapaata meininkiä. Huominen pistettiin "etäopiskeluksi" = vapaapäivä koska meillä olisi vain yksi tunti ja moni meijän luokalta tulee toiselta paikkakunnalta.\nLuvassa taas pitkä viikonloppu, jei.\nKirjoittaja X-Pertti » 12.04.2012 23:38\nHuomis- ja ylihuomisyö laavussa ulkona kylmässä Tarttee muistaa, että menee makuupussiin vaan kuivissa vaatteissa.\nKirjoittaja The Maziger » 13.04.2012 18:08\nDat feeeling kun integroit potenssi- ja polynomifunktioita teknon pauhatessa~<3


Time Storms. Amazing Evidence for Time Warps, Space Rifts and Time Travel\nPiatkus, Lontoo 2001. 261 sivua\nEnglantilainen kirjailija Jenny Randles on taas yllättänyt ja tuo tässä kirjassa esille uuden käsitteen, jota hän kutsuu "Aikamyrskyksi" ("Time Storm"). Randles on koonnut kirjaan joukon tunnettuja ufo- ja paranormaaleja tapauksia, joissa havainnontekijä kokee ns. OZ-tekijän (joka myös on Randlesin jo vuosikymmeniä sitten keksimä nimi). Randles tarkoittaa tällä sellaista tilannetta, jossa havaitsija huomaa lähellään valopallon tai kummallisen sumun tai pilven, jonka jälkeen vaikuttaa siltä, että kaikki äänet katoavat, liikenne kadulla lakkaa, muut ihmiset katoavat näkyvistä, aika pysähtyy ja havaitsijalla on tunne, että hän on yksin maailmassa. Jos havaitsija on liikkeellä autolla, niin auton moottori pysähtyy, valot sammuvat, radio hiljenee ja autossa oleva kello, samoin kuin havaitsijan oma kello, pysähtyy.\nHavainnon jälkeen havaitsija on pois tolaltaan ja saattaa voida pahoin. Hän on kadottanut aikaa ja on usein siirtynyt paikasta toiseen tietämättä miten se on tapahtunut. Havaitsija saattaa sairastella päiväkaupalla tai jopa viikon. Tämä kaikki on tuttua ufokirjallisuudesta. Uutta Randlesin kirjassa on se, että hänen mielestä ilmiön aiheuttajana ei ole avaruudesta saapunut vieras alus, vaan kyseessä on ilmiö, joka aina on ollut olemassa Maan päällä ja josta on olemassa paljon kertomuksia, vaikkakaan sitä ei ole aikaisemmin tunnistettu, eli "Aikamyrsky-ilmiö". Tällä Randles tarkoittaa, että paikoin syntyy voimakkaasti ionisoituneita ja elektromagneettisia pilviä tai sumua, jonka sisällä saattaa olla erittäin kuuma ja jossa myös painovoima kumoutuu. Pilven sisällä havaitsija siirtyy toiseen todellisuuteen, jossa hän tekee "aikahypyn ja/tai maantieteellisen hypyn". Randles puhuu leikillisesti maan päällä olevasta mustasta aukosta. Randles ei puhukaan tässä yhteydessä lainkaan "ufoista", vaan välttää sitä sanaa järjestelmällisesti, myös tunnettujen ufotapausten kohdalla ja puhuu vain Aikamyrskystä.\nEsimerkkien joukkoon Randles on saanut mukaan yhden suomalaisen tapauksenkin, eli 31.7.1981 sattunut tapaus Pielisjärvellä, jonka hän on poiminut Suomen Ufotutkijat ry:n englanninkielisestä neljännesvuosiraportista 2/81. Allekirjoittaneella ei ole käytettävissään tätä englanninkielistä raporttia, mutta kylläkin suomenkieliset neljännesvuosiraportit ko. vuodelta, jossa tapaus on selostettu lyhyesti raportissa 3/81. Kuten saattaa odottaa, niin Randlesilla on vähän vaikeuksia suomenkielen kanssa: "Pielinen" on kirjassa "Piclinen", "Teerikorpi" on "Terrikorpi", ja "Lieksa" on "Lieska". Pienet kirjoitusvirheet eivät kuitenkaan ole niin tärkeitä.\nMutta kun Randles monen kansainvälisestikin tunnetun tapauksen kohdalla "ufon" (jolla nyt tarkoitan mekaanista laitetta) sijasta puhuu epämääräisestä "pilvestä" tai "sumusta" (esim. Trindaden tapaus, australialaisen Knowles-perheen tapaus ja Loch Raven Dam -tapaus), niin uteliaisuuteni heräsi ja päätin vertailla suomenkielistä tekstiä Randlesin tekstiin, seuraavin tuloksin:\na) Suomenkielisessä neljännesvuosiraportissa 3/81 kerrotaan, että miehet näkivät "yötaivaalla tumman kohdan. He näkivät myös neljä valoa, joiden liikkeet olivat säännölliset ja terävät.... valot siirtyivät heidän yläpuolelleen... Yksi valo alkoi tulla miehiä kohti... Heidän eteensä tuli sumuverho ja...\nb) Randles puhuu "mustasta leijuvasta massasta", joka ensin oli heidän yläpuolellaan taivaalla ja sitten tuli venettä kohti ja lähestyessään se näytti "sumupallolta", jonka sisällä näkyi "kaksi hehkuvaa valoa".\nVaikka ensisilmäyksellä näyttää siltä, että yllä olevat selostukset ovat lähes identtiset niin ne eivät kuitenkaan ole sitä. Suomenkielisestä versiosta voi saada sen kuvan, että kyseessä on jonkinlainen esine, jossa on jonkinlaiset valot (="ufo"), kun taas Randlesin versiossa tulee enemmän esille jokin epämääräinen massa tai sumupallo, jonka sisällä näkyy kaksi "hehkuvaa" valoa. Näin ollen suomenkielinen versio sopii paremmin ufotutkijoille, kun taas Randlesin versio sopiikin paremmin "Aikamyrskyversiolle".\nVaikka kirja on mitä mielenkiintoisinta luettavaa ja Randlesin uudet ajatukset ovat henkeäsalpaavia, niin kirjan keskiosa sopii kuitenkin parhaiten fyysikolle tai fysiikasta erityisen kiinnostuneelle henkilölle. Randles käy kirjassa läpi mm. Einsteninteorioita, kvanttifysiikkaa, aikamatkojen mahdollisuuksia ja yleensäkin pohtii käsityksiämme maailmastamme, todellisuudentajustamme, aikakäsityksistämme, sekä pohtii mahdollisia rinnakkaismaailmoja.\nKirjan loppuosassa Randles tuo esille lukuisia esimerkkejä muista paranormaaleista ilmiöistä, jotka hänen mielestään sopii Aikamyrskyaiheeseen, vaikka ne eivät ollenkaan liity ufoihin. Randlesin ajatuksena on tällöin, että tämä Aikamyrskyselitys selittäisi kaikki nämä paranormaalit ilmiöt tai ainakin suuren osan niistä. Randlesin mielestä myös Norjan Hessdalenissa havaitut ilmiöt ovat osa tätä Aikamyrskyä.\nAllekirjoittanut veikkaa kuitenkin, että Randles tulee ainakin jossain määrin joutumaan poikkiteloin monen ufoilijan kanssa sen johdosta, että kun Randles tässä kirjassa (ja ehkä tulevaisuudessa muutenkin) tahtoo selittää monet tunnetutkin ufohavainnot tällä Aikamyrskyselityksellään, joka on ristiriidassa sen käsityksen kanssa, että ufot olisivat jonkinlaisia tänne jostakin saapuneita aluksia. Ensimmäinen riidanaihe saattaa syntyä vaikkapa tunnetusta Bentwatersin tapauksesta, jossa joissakin lähteissä puhutaan "nuolenmuotoisesta esineestä, jossa oli punainen valo ylhäällä ja joukko sinisiä valoja pohjassa". ("Tosiasioita ufoilmiöstä" sivu 261), kun taas Randles puhuu "kummallisesta hohdosta" ja "hohtavasta massasta" (sivu 231-232).\nHauska asia allekirjoittaneen mielestä on se seikka, että se kertomus englantilaisista turisteista, jotka kadottavat erään hotellin Ranskassa ja joka kertomus on allekirjoittaneen kirjan ("Onko ufoilmiössä logiikkaa?") alussa sivulla 19, niin sama kertomus löytyy Randlesin kirjasta, mutta sen lopusta, sivulta 224.\nBjörn Borg, 31.05.2003